
UTRENIA (cu Canoanele de rugăciune) şi
SFÂNTA LITURGHIE a Sfântului Ioan Gură de Aur
din 26 octombrie 2026, luni dimineața:
†) Sfântul Mare Mucenic Dimitrie, Izvorâtorul de Mir
* după Mineiul pe luna octombrie, ediţia 2021
PREOTUL: Binecuvântat este Dumnezeul nostru, totdeauna, acum și pururea și în vecii vecilor!
STRANA: Amin! Slavă Ție, Dumnezeul nostru, slavă Ție!


Împărate ceresc, Mângâieto​rule, Duhul adevărului, Care pretutindeni ești și toate le ​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!


Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!

Şi acum și pururea și în vecii vecilor. Amin!


Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!


Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Veniţi să ne închinăm Împăratului nostru Dumnezeu!


Veniţi să ne închinăm şi să cădem la Hristos, Împăratul nostru Dumnezeu!


Veniţi să ne închinăm şi să cădem la Însuşi Hristos, Împăratul şi Dumnezeul nostru! (închinându-ne de fiecare dată)
și se citesc cei doi psalmi

Psalmul 19

1. Auză-te Domnul în ziua necazului și să te apere numele Dumnezeului lui Iacob!


2. Trimită ție ajutor din locașul Său cel sfânt și din Sion să te sprijine pe tine!


3. Pomenească toată jertfa ta și arderea de tot a ta bineplăcută să-I fie!


4. Dea ție Domnul după inima ta și tot sfatul tău să-l plinească!


5. Bucura-ne-vom de mântuirea ta și întru numele Dumnezeului nostru ne vom mări. Plinească Domnul toate cererile tale!


6. Acum am cunoscut că a mântuit Domnul pe unsul Său, cu puterea dreptei Sale.


7. Îl va auzi pe dânsul din cerul cel sfânt al Lui.


8. Unii se laudă cu căruțele lor, alții cu caii lor, iar noi ne lăudăm cu numele Domnului Dumnezeului nostru.


9. Aceștia s-au împiedicat și au căzut, iar noi ne-am ridicat și ne-am îndreptat.


10. Doamne, mântuiește pe împăratul și ne auzi pe noi, în orice zi Te vom chema!

Psalmul 20

1. Doamne, întru puterea Ta se va veseli împăratul și întru mântuirea Ta se va bucura foarte.


2. După dorirea inimii lui i-ai dat lui și de voia buzelor lui nu l-ai lipsit pe el.


3. Că l-ai întâmpinat pe el cu binecuvântările bunătății, pus-ai pe capul lui cunună de piatră scumpă.


4. Viață a cerut de la Tine și i-ai dat lui lungime de zile în veacul veacului.


5. Mare este slava lui întru mântuirea Ta, slavă și mare cuviință vei pune peste el.


6. Că îi vei da lui binecuvântare în veacul veacului, îl vei veseli pe dânsul întru bucurie cu fața Ta.


7. Că împăratul nădăjduiește în Domnul și întru mila Celui Preaînalt nu se va clinti.


8. Află-se mâna Ta peste toți vrăjmașii Tăi, dreapta Ta să afle pe toți cei ce Te urăsc pe Tine!


9. Îi vei pune pe ei ca un cuptor de foc în vremea arătării Tale;


10. Domnul întru mânia Sa îi va tulbura pe ei şi-i va mânca pe ei focul.


11. Rodul lor de pe pământ îl vei pierde și sămânța lor dintre fiii oamenilor.


12. Că au gândit rele împotriva Ta, au cugetat sfaturi care nu vor putea să stea.


13. Că îi vei pune pe ei pe fugă și cu arcul Tău vei ținti capul lor.


14. Înalţă-Te, Doamne, întru tăria Ta, cânta-vom și vom lăuda puterile Tale!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Preasfântă Treime, miluieşte-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!

Doamne, miluieşte! (de trei ori)

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Apoi cântă:

Troparul Sfintei Cruci - glasul 1

Mântuieşte, Doamne, poporul Tău şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte și, cu Crucea Ta, păzeşte pe poporul Tău!

Slavă Tatălui şi Fiului şi Sfântului Duh!
Condacul Sfintei Cruci - glasul 4
Podobie: Cel ce Te-ai înălţat pe Cruce...

Cel ce Te-ai înălţat pe Cruce de bunăvoie, poporului Tău celui nou numit cu numele Tău, îndurările Tale dăruieşte-i, Hristoase Dumnezeule! Veseleşte cu puterea Ta pe binecredincioşii creștini, dăruindu-le lor biruinţă asupra celui potrivnic, având ajutorul Tău armă de pace, nebiruită biruinţă!

Și acum şi pururea şi în vecii vecilor. Amin!
Troparul Născătoarei de Dumnezeu – glasul 4

Ocrotitoare, neînfricată și neînfruntată, nu trece cu vederea, ceea ce esti bună, rugăciunile noastre, întru tot lăudată Născătoare de Dumnezeu! Întărește viața cea de obște a dreptslăvitorilor creștini! Mântuiește pe cei pe care i-ai rânduit să conducă și le dă lor biruință din cer, pentru că ai născut pe Dumnezeu, ceea ce ești una binecuvântată!


PREOTUL, cădind în fața Sfintei Mese, rostește:
Ectenia întreită scurtă

PREOTUL: Miluieşte-ne pe noi, Dumnezeule, după mare mila Ta, rugămu-ne Ție, auzi-ne și ne miluiește!


STRANA răspunde după fiecare cerere: Doamne, miluiește! (de trei ori)
PREOTUL: Încă ne rugăm pentru Preasfințitul Părintele nostru (Numele), episcopul (denumirea eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru toți frații noștri și pentru toți cucernicii și dreptslăvitorii creștini, pentru sănătatea și pentru mântuirea lor.

Că milostiv și iubitor de oameni Dumnezeu ești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!


STRANA: Amin! Întru numele Domnului, binecuvintează, Părinte!

PREOTUL: Slavă Sfintei și Celei de o ființă și de viață făcătoarei și nedespărțitei Treimi, totdeauna, acum și pururea și în vecii vecilor!

STRANA: Amin!

Cei şase psalmi ai Utreniei (Hexapsalmul)

Slavă întru cei de sus lui Dumnezeu și pe pământ pace, între oameni bunăvoire! (de trei ori)

Doamne, buzele mele vei deschide și gura mea va vesti lauda Ta. (de două ori)
Psalmul 3

1. Doamne, cât s-au înmulțit cei ce mă necăjesc! Mulți se scoală asupra mea;


2. Mulți zic sufletului meu: „Nu este mântuire lui, întru Dumnezeul lui!“


3. Iar Tu, Doamne, sprijinitorul meu ești, slava mea și Cel ce înalți capul meu.


4. Cu glasul meu către Domnul am strigat și m-a auzit din muntele cel sfânt al Lui.


5. Eu m-am culcat și am adormit; sculatu-m-am, că Domnul mă va sprijini.


6. Nu mă voi teme de mii de popoare, care împrejur mă împresoară.


7. Scoală, Doamne, mântuieşte-mă, Dumnezeul meu!, că Tu ai bătut pe toți cei ce mă vrăjmășesc în deșert; dinții păcătoșilor ai zdrobit.


8. A Domnului este mântuirea și peste poporul Tău, binecuvântarea Ta.

Eu m-am culcat și am adormit; sculatu-m-am că Domnul mă va sprijini.

Psalmul 37

1. Doamne, nu cu mânia Ta să mă mustri pe mine, nici cu iuțimea Ta să mă cerți!


2. Că săgețile Tale s-au înfipt în mine și ai întărit peste mine mâna Ta.


3. Nu este vindecare în trupul meu de la fața mâniei Tale; nu este pace în oasele mele din pricina păcatelor mele.


4. Că fărădelegile mele au covârșit capul meu, ca o sarcină grea apăsat-au peste mine.


5. Umplutu-s-au de miros greu și au putrezit rănile mele, din pricina nebuniei mele.


6. Chinuitu-m-am și m-am gârbovit până în sfârșit, toată ziua mâhnindu-mă umblam.


7. Că șalele mele s-au umplut de ocări și nu este vindecare în trupul meu.


8. Necăjitu-m-am și m-am smerit foarte; răcnit-am din suspinarea inimii mele.


9. Doamne, înaintea Ta este toată dorirea mea și suspinul meu de la Tine nu s-a ascuns.


10. Inima mea s-a tulburat, părăsitu-m-a tăria mea și lumina ochilor mei și aceasta nu este cu mine.


11. Prietenii mei și vecinii mei în preajma mea s-au apropiat și au șezut; și cei de aproape ai mei departe au stat.


12. Și se sileau cei ce căutau sufletul meu și cei ce căutau cele rele mie grăiau deșertăciuni și vicleșuguri toată ziua cugetau.


13. Iar eu ca un surd nu auzeam și ca un mut ce nu-şi deschide gura sa.


14. Și m-am făcut ca un om ce nu aude și nu are în gura lui mustrări.


15. Că spre Tine, Doamne, am nădăjduit; Tu mă vei auzi, Doamne, Dumnezeul meu,


16. Că am zis, ca nu cumva să se bucure de mine vrăjmașii mei; și când s-au clătinat picioarele mele, împotriva mea s‑au semețit.


17. Că eu spre bătăi gata sunt și durerea mea înaintea mea este pururea.


18. Că fărădelegea mea eu o voi vesti și mă voi îngriji pentru păcatul meu;


19. Iar vrăjmașii mei trăiesc și s-au întărit mai mult decât mine și s-au înmulțit cei ce mă urăsc pe nedrept.


20. Cei ce îmi răsplătesc rele pentru bune mă defăimau, că urmam bunătatea.


21. Nu mă lăsa, Doamne Dumnezeul meu, nu Te depărta de la mine!


22. Ia aminte spre ajutorul meu, Doamne al mântuirii mele!

Nu mă lăsa, Doamne, Dumnezeul meu, nu te depărta de la mine. Ia aminte spre ajutorul meu, Doamne al mântuirii mele!

Psalmul 62

1. Dumnezeule, Dumnezeul meu, pe Tine Te caut dis-de-dimineață.


2. Însetat-a de Tine sufletul meu, suspinat-a după Tine trupul meu,


3. În pământ pustiu și neumblat și fără de apă. Așa în locul cel sfânt m-am arătat Ție, ca să văd puterea Ta și slava Ta.


4. Că mai bună este mila Ta decât viața; buzele mele Te vor lăuda.


5. Așa Te voi binecuvânta în viața mea și în numele Tău voi ridica mâinile mele.


6. Ca de seu și de grăsime să se sature sufletul meu și cu buze de bucurie Te va lăuda gura mea.


7. De mi-am adus aminte de Tine în așternutul meu, în dimineți am cugetat la Tine, că ai fost ajutorul meu


8. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit dreapta Ta.


9. Iar ei în deșert au căutat sufletul meu, intra-vor în cele mai de jos ale pământului; da-se-vor în mâinile sabiei, părți vulpilor vor fi.


10. Iar împăratul se va veseli de Dumnezeu; lăuda-se-va tot cel ce se jură întru El, că s-a astupat gura celor ce grăiesc nedreptăți.

În dimineți am cugetat la Tine, că ai fost ajutorul meu. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit Dreapta Ta.

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Aliluia! Aliluia! Aliluia! Slavă Ție, Dumnezeule! (de trei ori)

Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Psalmul 87

1. Doamne, Dumnezeul mântuirii mele, ziua am strigat și noaptea înaintea Ta.


2. Să ajungă înaintea Ta rugăciunea mea! Pleacă urechea Ta spre ruga mea, Doamne,


3. Că s-a umplut de rele sufletul meu și viața mea de iad s-a apropiat.


4. Socotit am fost cu cei ce se coboară în groapă; ajuns-am ca un om neajutorat, între cei morți slobod.


5. Ca niște oameni răniți ce dorm în mormânt, de care nu Ţi-ai mai adus aminte și care au fost lepădați de la mâna Ta.


6. Pusu-m-au în groapa cea mai de jos, întru cele întunecate și în umbra morții.


7. Asupra mea s-a întărit mânia Ta și toate valurile Tale le-ai adus spre mine.


8. Depărtat-ai pe cunoscuții mei de la mine, ajuns-am urâciune lor.


9. Închis am fost și n-am putut ieși. Ochii mei au slăbit de suferință.


10. Strigat-am către Tine, Doamne, toată ziua, întins-am către Tine mâinile mele.


11. Oare morților vei face minuni? Sau cei morți se vor scula și Te vor lăuda pe Tine?


12. Oare va spune cineva în mormânt mila Ta și adevărul Tău în locul pierzării?


13. Oare se vor cunoaște în întuneric minunile Tale și dreptatea Ta în pământ uitat?


14. Iar eu către Tine, Doamne, am strigat și dimineața rugăciunea mea Te va întâmpina.


15. Pentru ce, Doamne, lepezi sufletul meu și întorci fața Ta de la mine?


16. Sărac sunt eu și în osteneli din tinerețile mele, înălțat am fost, dar m-am smerit și m-am mâhnit.


17. Peste mine au trecut mâniile Tale și înfricoșările Tale m-au tulburat.


18. Înconjuratu-m-au ca apa toată ziua și m-au cuprins deodată.


19. Depărtat-ai de la mine pe prieten și pe vecin, iar pe cunoscuții mei din pricina ticăloșiei mele.

Doamne, Dumnezeul mântuirii mele, ziua am strigat și noaptea înaintea Ta. Să intre înaintea Ta rugăciunea mea; pleacă urechea Ta spre ruga Mea, Doamne!
Psalmul 102

1. Binecuvintează, suflete al meu, pe Domnul și toate cele dinlăuntrul meu, numele cel sfânt al Lui!


2. Binecuvintează, suflete al meu, pe Domnul și nu uita toate răsplătirile Lui:


3. Pe Cel ce curățește toate fărădelegile tale, pe Cel ce vindecă toate bolile tale;


4. Pe Cel ce izbăvește din stricăciune viața ta; pe Cel ce te încununează cu milă și cu îndurări;


5. Pe Cel ce umple de bunătăți dorirea ta; înnoi-se-vor ca ale vulturului tinerețile tale.


6. Cel ce face milostenie, Domnul, și judecată tuturor celor ce li se face strâmbătate.


7. Cunoscute a făcut căile Sale lui Moise, fiilor lui Israel voile Sale.


8. Îndurat și milostiv este Domnul, îndelung-răbdător și mult-milostiv.


9. Nu până în sfârșit se va iuți, nici în veac se va mânia.


10. Nu după păcatele noastre a făcut nouă, nici după fărădelegile noastre a răsplătit nouă,


11. ci cât este de departe cerul de pământ, atât este de mare mila Lui, spre cei ce se tem de El.


12. Pe cât sunt de departe răsăriturile de apusuri, depărtat-a de la noi fărădelegile noastre.


13. În ce chip miluiește tatăl pe fii, așa a miluit Domnul pe cei ce se tem de El.


14. Că El a cunoscut zidirea noastră, adusu-Şi-a aminte că țărână suntem.


15. Omul, ca iarba, zilele lui, ca floarea câmpului; așa va înflori.


16. Că duh a trecut printr-însul și nu va mai fi și nu se va mai cunoaște nici locul său.


17. Iar mila Domnului din veac în veac spre cei ce se tem de Dânsul,


18. Și dreptatea Lui spre fiii fiilor, spre cei ce păzesc legământul Lui


19. şi îşi aduc aminte de poruncile Lui, ca să le facă pe ele. Domnul în cer a gătit scaunul Său și împărăția Lui peste tot stăpânește.


20. Binecuvântați pe Domnul toți Îngerii Lui, cei tari la vârtute, care faceți cuvântul Lui și auziți glasul cuvintelor Lui!


21. Binecuvântați pe Domnul toate puterile Lui, slugile Lui, care faceți voia Lui!


22. Binecuvântați pe Domnul toate lucrurile Lui! În tot locul stăpânirii Lui, binecuvintează, suflete al meu, pe Domnul!

În tot locul stăpânirii Lui, binecuvintează, suflete al meu, pe Domnul!

Psalmul 142

1. Doamne, auzi rugăciunea mea, ascultă cererea mea, întru adevărul Tău; auzi-mă, întru dreptatea Ta!


2. Să nu intri la judecată cu robul Tău, că nimeni din cei vii nu-i drept înaintea Ta!


3. Vrăjmașul prigonește sufletul meu și viața mea o calcă în picioare; făcutu-m-a să locuiesc în întuneric ca morții cei din veacuri.


4. Mâhnit e duhul în mine și inima mea încremenită înlăuntrul meu.


5. Adusu-mi-am aminte de zilele cele de demult; cugetat-am la toate lucrurile Tale, la faptele mâinilor Tale m-am gândit.


6. Întins-am către Tine mâinile mele, sufletul meu însetat de Tine ca un pământ fără de apă.


7. Degrab auzi-mă, Doamne, că a slăbit duhul meu! Nu-ți întoarce fața Ta de la mine, ca să nu mă asemăn celor ce se coboară în groapă!


8. Fă să aud dimineața mila Ta, că la Tine mi-e nădejdea! Arată-mi calea pe care voi merge, că la Tine am ridicat sufletul meu!


9. Scapă-mă de vrăjmașii mei, că la Tine alerg, Doamne!


10. Învață-mă să fac voia Ta, că Tu ești Dumnezeul meu! Duhul Tău cel bun să mă povățuiască la pământul dreptății!


11. Pentru numele Tău, Doamne, dăruiește-mi viață! Întru dreptatea Ta scoate din necaz sufletul meu!


12. Fă bunătate de stârpește pe vrăjmașii mei și pierde pe toți cei ce necăjesc sufletul meu, că eu sunt robul Tău!

Auzi-mă, Doamne, întru dreptatea Ta! Să nu intri la judecată cu robul Tău! (de două ori)
Duhul Tău cel bun să mă povățuiască la pământul dreptății!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeul nostru, slavă Ție! (închinându-ne de fiecare dată)
Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Glasul 8

Stih: Mărturisiți-vă Domnului că este bun, că în veac este mila Lui!


Dumnezeu este Domnul şi S-a arătat nouă; bine este cuvântat Cel ce vine întru numele Domnului! 


Stih: Înconjurând m-au înconjurat şi în numele Domnului i-am înfrânt pe ei.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Nu voi muri, ci voi fi viu şi voi povesti lucrurile Domnului.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Piatra pe care au nesocotit-o ziditorii, aceasta a ajuns în capul unghiului. De la Domnul s-a făcut aceasta şi este lucru minunat întru ochii noştri.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!
Troparul cutremurului - glasul 8

Cel ce cauţi spre pământ şi-l faci pe el de se cutremură, izbăveşte-ne pe noi de groaza cea înfricoşătoare a cutremurului, Hristoase Dumnezeul nostru, şi trimite-ne nouă milele Tale cele bogate! Pentru rugăciunile Născătoarei de Dumnezeu, Unule, Iubitorule de oameni. (de două ori)
Slavă Tatălui şi Fiului şi Sfântului Duh!
Troparul Sfântului Mare Mucenic Dimitrie - glasul 3

Mare apărător te-a aflat întru pri​mej​dii lumea, purtătorule de chi​nuri, pe tine cel ce ai biruit pe păgâni. Deci, precum mândria lui Lie ai surpat și la luptă îndrăzneț ai făcut pe Nestor, așa Sfinte Dimitrie, pe Hristos Dumnezeu roagă-L să ne dăruiască no​uă mare milă!
Şi acum şi pururea şi în vecii vecilor. Amin!

Troparul cutremurului - glasul 8

Cel ce cauţi spre pământ şi-l faci pe el de se cutremură, izbăveşte-ne pe noi de groaza cea înfricoşătoare a cutremurului, Hristoase Dumnezeul nostru, şi trimite-ne nouă milele Tale cele bogate! Pentru rugăciunile Născătoarei de Dumnezeu, Unule, Iubitorule de oameni.
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că a Ta este stăpânirea și a Ta este împărăția și puterea și slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin!
Sedealna Sfântului Mare Mucenic Dimitrie - glasul 4
Podobie: Degrab ne întâmpină...

Pomenirea ta, mărite Mucenice Dimitrie, a luminat astăzi Biserica lui Hristos, și pe toți i-a adunat, cu cântări după vrednicie, să te laude pe tine de Dumnezeu înțelepțite, ca pe un ostaș adevărat și pierzător de vrăjmași. Pentru aceasta, prin rugăciunile tale izbăvește-ne pe noi de ispite!
Slavă Tatălui şi Fiului şi Sfântului Duh!
Altă Sedealnă a Sfântului Mare Mucenic Dimitrie - glasul 4
Podobie: Degrab ne întâmpină...

Lauda nevoinţei, Mucenice Dimitrie, întru Hristos îmbrăcându-te, ai biruit pe vrăjmașul cel neputernic. Că, înșelăciunea celor fără de lege, întru el surpând-o, ai fost celor credincioși îndemnător la evlavie. Pentru aceasta, cu cinstire prăznuim pomenirea ta.

Şi acum şi pururea şi în vecii vecilor. Amin!
A Născătoarei de Dumnezeu - glasul 4
Podobie: Degrab ne întâmpină...

Nădejdea cea neruşinată a celor ce nădăjduiesc în tine, ceea ce singură ai născut mai presus de fire cu trup pe Hristos Dumnezeul nostru, pe Acesta roagă-L cu sfinții Apostoli, să dăruiască lumii curățire și pace, și nouă tuturor mai înainte de sfârșit, îndreptare vieții!
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că bun și iubitor de oameni Dumnezeu ești și Ție slavă înălțăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!
Sedealna Sfântului Mare Mucenic Dimitrie - glasul 4
 Podobie: Arătatu-Te-ai astăzi...

Să săvârșim astăzi cu bună cinstire praznicul lui Dimitrie purtătorul de lupte, ca unul care se roagă neîncetat lui Hristos, să se dea tuturor pace și mare milă!
Slavă Tatălui şi Fiului şi Sfântului Duh!
Altă Sedealnă a Sfântului Mare Mucenic Dimitrie - glasul 5
Podobie: Pe Cuvântul cel împreună...

Cu credință neîndoită, purtătorul de lupte al lui Hristos, îndrăznirile tiranilor surpându-le bărbătește, vitejește pe cel viclean l-a biruit. Și răsplătirile pentru chinuri, darul de minuni a luat, de la Unul Dumnezeu, Care răsplătește pe cei ce se luptă; Căruia se și roagă să ne miluiască pe noi.

Şi acum şi pururea şi în vecii vecilor. Amin!
A Născătoarei de Dumnezeu - glasul 5
Podobie: Pe Cuvântul cel împreună...

Bucură-te, ușa Domnului cea neumblată! Bucură-te, zidul și acoperământul celor ce aleargă la tine! Bucură-te, limanul cel neînviforat și neispitită de nuntă! Ceea ce ai născut cu trup pe Făcătorul tău și Dumnezeu; nu înceta a te ruga pentru cei ce laudă și se închină nașterii tale!

Doamne, miluieşte! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Polieleul „Robii Domnului“ (Varianta prescurtată)
Robii, Robii Domnului, lăudaţi numele Lui! Aliluia!

Cei ce staţi în casa Domnului, în curţile Lui, cântând: Aliluia!

Lăudaţi pe Domnul, că este bun Domnul! Aliluia!

Cântaţi numele Domnului, că este bun, zicând: Aliluia!

Că pe Iacob Şi-a ales Luişi de moştenitor. Aliluia!

Şi pe Israel urmaş în veci al Său, cântând: Aliluia!

Că eu am cunoscut că este mare Domnul. Aliluia!

Şi Domnul nostru peste tot ce este viu, zicând: Aliluia!

Toate câte a voit, în ceruri sus El le-a tocmit. Aliluia!

Prin adânc şi pe pământ, pe toate le-a zidit, zicând: Aliluia!

El ridică nori din mări, spre ploaie tuturor la vremi. Aliluia!

Soare, vânt şi fulgere arzând, El le-a făcut, zicând: Aliluia!

Trimis-a semne şi minuni în mijlocul acelei lumi. Aliluia!

Lui Faraon cel împietrit şi casnicilor lui, zicând: Aliluia!

Că neamuri multe a bătut şi pe-mpăraţi a doborât. Aliluia!

Pe Og şi pe Sihon şi pe cei necredincioşi, zicând: Aliluia!

Şi-a dat pământul lor poporului iubit al Său. Aliluia!

Ca moştenire veşnică pe tot le-a dăruit, zicând: Aliluia!

Bine este cuvântat Domnul nostru Dumnezeu! Aliluia!

Cel ce are scaun veşnic în Ierusalim, zicând: Aliluia!
sau, cine doreşte, poate cânta fragmente din Psalmii 134 şi 135, ori pe aceștia integral, astfel:

Polieleul „Robii Domnului“ (Psalmul 134)
Robii, robii Domnului. Aliluia!

1. Lăudați numele Domnului, lăudați, slugi, pe Domnul! Aliluia!
2. Cei ce stați în casa Domnului, în curțile Dumnezeului nostru. Aliluia!

3. Lăudați pe Domnul, că este bun Domnul! Cântați numele Lui, că este bun! Aliluia!

4. Că pe Iacob și l‑a ales Domnul, pe Israel spre moștenire Lui. Aliluia!

5. Că eu am cunoscut că este mare Domnul. Și Domnul nostru peste toți dumnezeii. Aliluia!

6. Toate câte a vrut Domnul a făcut în cer și pe pământ, în mări și în toate adâncurile. Aliluia!

7. A ridicat nori de la marginea pământului, fulgerele spre ploaie le‑a făcut. Aliluia! El scoate vânturile din vistieriile Sale.
8. El a bătut pe cei întâi‑născuți ai Egiptului, de la om până la dobitoc. Aliluia!
9. Trimis‑a semne și minuni în mijlocul tău, Egipte, lui Faraon și tuturor robilor lui. Aliluia!

10. El a bătut neamuri multe și a ucis împărați puternici. Aliluia!

11. Pe Sihon, împăratul Amoreilor, și pe Og, împăratul Vasanului și toate stăpânirile Canaanului. Aliluia!

12. Și a dat pământul lor moștenire, moștenire lui Israel, poporului Său. Aliluia!

13. Doamne, numele Tău este în veac. Și pomenirea Ta în neam și în neam. Aliluia!

14. Că va judeca Domnul pe poporul Său și de slugile Sale se va milostivi. Aliluia!

15. Idolii neamurilor sunt argint și aur, lucruri făcute de mâini omenești. Aliluia!

16. Gură au și nu vor grăi, ochi au și nu vor vedea,

17. Urechi au și nu vor auzi, că nu este duh în gura lor. Aliluia!

18. Asemenea lor să fie toți cei care îi fac pe ei și toți cei ce se încred în ei! Aliluia!

19. Casa lui Israel, binecuvântați pe Domnul! Casa lui Aaron, binecuvântați pe Domnul!

20. Casa lui Levi, binecuvântați pe Domnul! Aliluia! Cei ce vă temeți de Domnul, binecuvântați pe Domnul! Aliluia!

21. Binecuvântat este Domnul din Sion, Cel ce locuiește în Ierusalim! Aliluia!

Polieleul „Robii Domnului“ (Psalmul 135)
1. Lăudaţi pe Domnul că este bun! Aliluia!; că în veac este mila Lui. Aliluia!

2. Lăudaţi pe Dumnezeul dumnezeilor! Aliluia!; că în veac este mila Lui. Aliluia!

3. Lăudaţi pe Domnul domnilor! Aliluia!; că în veac este mila Lui. Aliluia!

4. Singurul Care face minuni mari. Aliluia!; că în veac este mila Lui. Aliluia!

5. Cel ce a făcut cerul cu pricepere. Aliluia!; că în veac este mila Lui. Aliluia!

6. Cel ce a întărit pământul pe ape. Aliluia!; că în veac este mila Lui. Aliluia!

7. Cel ce a făcut luminătorii cei mari. Aliluia!; că în veac este mila Lui. Aliluia!

8. Soarele, spre stăpânirea zilei. Aliluia!; că în veac este mila Lui. Aliluia!

9. Luna și stelele spre stăpânirea nopții. Aliluia!; că în veac este mila Lui. Aliluia!

10. Cel ce a bătut Egiptul cu cei întâi-născuți ai lor. Aliluia!; că în veac este mila Lui. Aliluia!

11. Și a scos pe Israel din mijlocul lor. Aliluia!; că în veac este mila Lui. Aliluia!

12. Cu mână tare și cu braț înalt. Aliluia!; că în veac este mila Lui. Aliluia!
13. Cel ce a despărțit Marea Roșie în două. Aliluia!; că în veac este mila Lui. Aliluia!

14. Și a trecut pe Israel prin mijlocul ei. Aliluia!; că în veac este mila Lui. Aliluia!

15. Și a răsturnat pe Faraon și oștirea lui în Marea Roșie. Aliluia!; că în veac este mila Lui. Aliluia!

16. Cel ce a trecut pe poporul Lui prin pustiu. Aliluia!; că în veac este mila Lui. Aliluia!

17. Cel ce a bătut împărați mari. Aliluia!; că în veac este mila Lui. Aliluia!

18. Cel ce a omorât împărați tari. Aliluia!; că în veac este mila Lui. Aliluia!

19. Pe Sihon, împăratul Amoreilor. Aliluia!; că în veac este mila Lui. Aliluia!

20. Și pe Og, împăratul Vasanului. Aliluia!; că în veac este mila Lui. Aliluia!

21. Și le‑a dat pământul lor moștenire. Aliluia!; că în veac este mila Lui. Aliluia!

22. Moștenire lui Israel, robul Lui. Aliluia!; că în veac este mila Lui. Aliluia!

23. Că în smerenia noastră Și‑a adus aminte de noi Domnul. Aliluia!; că în veac este mila Lui. Aliluia!

24. Și ne‑a izbăvit pe noi de vrăjmașii noștri. Aliluia!; că în veac este mila Lui. Aliluia!
25. Cel ce dă hrană la tot trupul. Aliluia!; că în veac este mila Lui. Aliluia!

26. Lăudaţi pe Dumnezeul cerului! Aliluia!; că în veac este mila Lui. Aliluia!
Mărimurile Sfântului Mare Mucenic Dimitrie

Stih 1: Dumnezeu este scăparea noastră și puterea, ajutor întru necazurile cele ce ne-au aflat pe noi foarte. (Psalmul 45, 1)


Stihira: Mărimu-te pe tine, răbdătorule de chinuri, Sfinte Mare Mucenice Dimitrie, și cinstim chinurile tale pe care le-ai răbdat pentru Hristos.

Stih 2: Vărsat-au sângele lor ca apa, împrejurul Ierusalimului. (Psalmul 78, 3)

Stihira: Veniți, iubitorilor de Mucenici, să lăudăm pe Izvorâtorul de mir, Dimitrie, pe râvnitorul Pătimirilor Mântuitorului!

Stih 3: Că pentru Tine suntem uciși toată ziua. (Psalmul 43, 24)

Stih 4: Socotiți am fost ca niște oi de junghiere. (Psalmul 43, 24)

Stih 5: Trecut-am prin foc și prin apă, dar ne-ai scos pe noi la odihnă. (Psalmul 65, 11)

Stih 6: Prin sfinții care sunt pe pământul Lui, minunate a făcut Domnul toate voile Sale. (Psalmul 15, 3)
Glasul 1
Slavă Tatălui şi Fiului şi Sfântului Duh!
Slavă Ție, Treime Sfântă: Părinte, Cuvinte și Duhule Sfinte, zicând: Slavă Ție, Dumnezeule!
Şi acum şi pururea şi în vecii vecilor. Amin!

Bucură-te, ceea ce ești plină de har, Marie! Domnul este cu tine, zicând: și, prin tine, cu noi.


Aliluia! Aliluia! Aliluia! Slavă Ție, Dumnezeule! (de trei ori)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că S-a binecuvântat numele Tău și s-a preaslăvit Împărăția Ta, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!
Sedelnele după Polieleu
A Sfântului Mare Mucenic Dimitrie - glasul 3
Podobie: De frumuseţea fecioriei tale...

Pe tine, Mucenicul Domnului cel foarte milostiv, te rugăm cu credință, Dimitrie: Izbăvește-ne pe noi, cei cuprinși de toate felurile de primejdii! Tămăduiește rănile sufletelor și ale trupurilor noastre! Sfărâmă pornirile vrăjmașilor noștri, Sfinte! Împacă viața noastră, ca pururea să te mărim pe tine!
Slavă Tatălui şi Fiului şi Sfântului Duh!
Altă Sedealnă a Sfântului Mare Mucenic Dimitrie - glasul 4
Podobie: Spăimântatu-s-a Iosif...

Lăudămu-te pe tine cu credinţă, ca pe un viteaz luptător şi ostaş tare al Împăratului a toate, Hristos. Bucură-te, frumuseţea şi veselia Mucenicilor! Bucură-te, steaua cea luminată a Bisericii, zidul şi limanul celor ce aleargă la tine, Mare Mucenice, mărite Dimitrie! Păzeşte pe cei ce te laudă pe tine şi-i izbăveşte de toată vătămarea şi stricăciunea celui străin!
Şi acum şi pururea şi în vecii vecilor. Amin!
A cutremurului - glasul 4
Podobie: Cel ce Te-ai înălţat...

Privind Tu spre pământ cu groază, l-ai cutremurat pe el cu puterea Ta, şi sufletele tuturor credincioşilor le-ai clătinat. Pentru aceasta, strigăm Ție, ca Dumnezeului a toate: Stăpâne îndelung-Răbdătorule, lasă acum urgia Ta şi nu trece cu vederea cetatea şi poporul, pentru rugăciunile celei ce Te-a născut pe Tine, Hristoase!
Antifonul întâi al glasului 4
Din tinereţile mele multe patimi se luptă cu mine; ci Însuţi mă sprijineşte şi mă mântuieşte, Mântuitorul meu!

Cei ce urâţi Sionul, ruşinaţi veţi fi de Domnul; că precum iarba de foc, aşa veţi fi uscaţi.
Slavă Tatălui şi Fiului şi Sfântului Duh!
Prin Sfântul Duh tot sufletul viază şi prin curăţie se înalţă, se luminează întru Unimea Treimii, cu sfinţenie de taină.
Şi acum şi pururea şi în vecii vecilor. Amin!

Prin Sfântul Duh izvorăsc izvoarele harului, care adapă toată făptura spre rodire de viață.

PREOTUL: Înțelepciune! Să luăm aminte!
STRANA cântă: Prochimenul - glasul 4

Minunat este Dumnezeu întru Sfinții Săi, Dumnezeul lui Israel! (Psalmul 67, 36)

Stih: Prin Sfinții care sunt pe pământul Lui, minunate a făcut Domnul toate voile Sale. (Psalmul 15, 3)

Minunat este Dumnezeu întru Sfinții Săi, Dumnezeul lui Israel! 

Minunat este Dumnezeu întru Sfinții Săi, Dumnezeul lui Israel!

PREOTUL: Domnului să ne rugăm!

STRANA: Doamne, miluiește!

PREOTUL: Că sfânt eşti Dumnezeul nostru și întru Sfinți Te odihnești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!

STRANA: Amin! Și cântă pe glasul de rând al Octoihului – glasul 4:

Toată suflarea să laude pe Domnul! (de două ori) 


Suflarea toată şi toată făptura să laude sfânt numele Domnului, pe Domnul!

PREOTUL: Şi pentru ca să ne învrednicim noi a asculta Sfânta Evanghelie, pe Domnul Dumnezeul nostru să-L rugăm!

STRANA: Doamne, miluieşte! (de trei ori)

PREOTUL: Înţelepciune! Drepţi! Să ascultăm Sfânta Evanghelie! Pace tuturor!

STRANA: Şi duhului tău!
PREOTUL: Din Sfânta Evanghelie de la Matei, citire. 
STRANA, închinându-se: Slavă Ţie, Doamne, slavă Ţie!

PREOTUL: Să luăm aminte! Și citeşte Evanghelia de la Matei, 10, 16-22:
Zis-a Domnul către ucenicii Săi: Iată, Eu vă trimit pe voi ca pe niște oi în mijlocul lupilor; fiți, deci, înțelepți ca șerpii și nevinovați ca porumbeii. Feriți-vă de oameni, fiindcă vă vor da pe mâna soboarelor de judecată și în sinagogile lor vă vor bate cu biciul. La dregători și la regi veți fi duși pentru Mine, spre mărturie lor și păgânilor. Iar când vă vor da pe voi în mâna lor, nu vă îngrijiți cum sau ce veți vorbi, căci se va da vouă în ceasul acela ce să vorbiți; fiindcă nu voi sunteți cei care vorbiți, ci Duhul Tatălui vostru este Cel Care grăiește întru voi. Va da frate pe frate la moarte și tată pe fiu și copiii se vor ridica asupra părinților și-i vor ucide. Și veți fi urâți de toți pentru numele Meu; dar cel care va răbda până la sfârșit, acela se va mântui.

STRANA: Slavă Ţie, Doamne, slavă Ţie!
Psalmul 50
1. Miluieşte-mă, Dumnezeule, după mare mila Ta

2. și, după mulţimea îndurărilor Tale, şterge fărădelegea mea!

3. Spală-mă întru totul de fărădelegea mea şi de păcatul meu mă curăţeşte!

4. Că fărădelegea mea eu o cunosc şi păcatul meu înaintea mea este pururea.
5. Ţie Unuia am greşit şi rău înaintea Ta am făcut, aşa încât drept eşti Tu întru cuvintele Tale şi biruitor când vei judeca Tu.

6. Că, iată, întru fărădelegi m-am zămislit şi în păcate m-a născut maica mea.

7. Că, iată, adevărul ai iubit; cele nearătate şi cele ascunse ale înţelepciunii Tale mi-ai arătat mie.

8. Stropi-mă-vei cu isop şi mă voi curăţi; spăla-mă-vei, şi mai mult decât zăpada mă voi albi.

9. Auzului meu vei da bucurie şi veselie; bucura-se-vor oasele cele smerite.

10. Întoarce faţa Ta de către păcatele mele, şi toate fărădelegile mele şterge-le!

11. Inimă curată zideşte întru mine, Dumnezeule şi Duh drept înnoieşte întru cele dinăuntru ale mele!

12. Nu mă lepăda de la faţa Ta, şi Duhul Tău cel Sfânt nu-L lua de la mine!

13. Dă-mi iarăși bucuria mântuirii Tale, şi cu duh stăpânitor mă întăreşte!

14. Învăţa-voi pe cei fără de lege căile Tale, şi cei necredincioşi la Tine se vor întoarce.

15. Izbăveşte-mă de vărsarea de sânge, Dumnezeule, Dumnezeul mântuirii mele; bucura-se-va limba mea de dreptatea Ta!

16. Doamne, buzele mele vei deschide, şi gura mea va vesti lauda Ta.

17. Că, de ai fi voit jertfă, Ţi-aş fi dat; arderile de tot nu le vei binevoi.

18. Jertfa lui Dumnezeu: duhul umilit; inima înfrântă şi smerită Dumnezeu nu o va urgisi.

19. Fă bine, Doamne, întru bunăvoirea Ta, Sionului, şi să se zidească zidurile Ierusalimului!

20. Atunci vei binevoi jertfa dreptăţii, prinosul şi arderile de tot; atunci vor pune pe altarul Tău viţei.
Glasul 2
Slavă Tatălui şi Fiului şi Sfântului Duh!
Pentru rugăciunile purtătorului de lupte Dimitrie, Milostive, curăţeşte mulţimea greşelilor noastre!
Şi acum şi pururea şi în vecii vecilor. Amin!
Pentru rugăciunile Născătoarei de Dumnezeu, Milostive, curăţeşte mulţimea greşelilor noastre!
Stihul - glasul 6
Miluieşte-ne, Dumnezeule, după mare mila Ta şi după mulţimea îndurărilor Tale, curăţeşte fărădelegile noastre! (Psalmul 50, 1-2)
Stihira - glasul 6

Astăzi ne adună prăznuirea cea a toată lumea, a purtătorului de lupte. Veniți, dar, iubitorilor de praznic, luminat să săvârșim pomenirea lui, zicând: Bucură-te, cel ce ai rupt haina păgânătății prin credință și, cu vitejia Duhului te-ai întrarmat! Bucură-te, cel ce ai stricat amăgirile călcătorilor de lege cu puterea cea dată ție de la Unul Dumnezeu! Bucură-te, cel ce ai închipuit prin mădularele tale cele împunse, fericita Pătimire a lui Hristos! Pe Acesta roagă-L, podoaba purtătorilor de lupte, Dimitrie, să ne izbăvim noi de văzuții și nevăzuții vrăjmași, și să mântuiască sufletele noastre!
PREOTUL: Cu mila şi cu îndurările și cu iubirea de oameni ale Unuia născut Fiului Tău, cu care ești binecuvântat, împreună cu Preasfântul și bunul și de viață făcătorul Tău Duh, acum și pururea și în vecii vecilor!
STRANA: Amin!
Canoanele de rugăciune

pe 14: Canonul cutremurului, cu Irmosul, pe 6 şi două Canoane ale Sfântului Mare Mucenic Dimitrie, pe 8. Catavasiile: „Deschide-voi gura mea...“
Cântarea I
Canonul cutremurului
Irmos - glasul 6

Ca pe uscat umblând Is​rael, cu urmele prin adânc, pe prigonitorul Faraon văzându-l înecat, a strigat: lui Dumnezeu cântare de biruinţă să-I cântăm!

Stih: Slavă Ţie, Dumnezeul nostru, slavă Ţie!

Cât este de înfricoşătoare mânia Ta, de care ne-ai izbăvit, Doamne, neîngropând în pă​mânt toată mărirea noastră. Pentru aceasta, cu mulţumită, pe Tine pururea Te slăvim.


Stih: Slavă Ţie, Dumnezeul nostru, slavă Ţie!

Bucurându-Te, pururea şi cu adevărat, de a noastră cu totul desăvârşită îndreptare, Stăpâne, ca pe o frunză de nimic clatini tot pământul, întărind, Doam​ne, întru frica Ta pe credincioşi.


Stih: Slavă Ţie, Dumnezeul nostru, slavă Ţie!

Izbăveşte-ne de cutremurul cel prea greu pe noi pe toţi şi nu da, Doamne, să piară cu to​tul moştenirea Ta, care cu mul​te răutăţi Te mânie pe Tine, Cel îndelung-Răbdător.


Stih: Preasfântă Născătoare de Dumnezeu, miluieşte-ne pe noi!

Ca nişte robi strigăm ţie, Maica lui Dumnezeu: Ara​tă îndurările tale cele obişnuite spre cetatea şi poporul tău; şi, cu milostivire, izbăveşte-ne de cutremur greu şi de nimicire!
Canonul întâi al Sfântului Mare Mucenic Dimitrie

Alcătuire a lui Teofan


Stih: Sfinte Mare Mucenice Dimitrie, roagă-te lui Dumnezeu pentru noi!


Cu dumnezeiască cunună a muceniciei fiind încunu​nat, lângă Dumnezeu dănţuieşti, strălucind cu strălucirile cele de acolo, fiind plin de lu​mină, Mucenice, pururea lău​date Dimitrie.


Stih: Sfinte Mare Mucenice Dimitrie, roagă-te lui Dumnezeu pentru noi!


Ca pe cel ce ai fost mărturisi​tor al adevărului şi până la sân​ge te-ai luptat, fericite, cu răb​dare, şi tare împotrivire către tirani ai arătat, Stăpânul te-a primit, mărite.


Stih: Sfinte Mare Mucenice Dimitrie, roagă-te lui Dumnezeu pentru noi!


Pe aflătorul răutăţii l-ai do​borât la pământ, Dimitrie, surpându-l cu muceniceasca ta su​liţă; fiind întărit la aceasta, fericite, cu puterile dumneze​ieştii bunătăţi, cele mai presus de minte.


Stih: Preasfântă Născătoare de Dumnezeu, miluieşte-ne pe noi!


Cel ce fără de mamă ca un Dumnezeu mai înainte a fost, S-a făcut precum suntem noi fără tată din tine, Născătoare de Dumnezeu prealăudată, trup luând după unire, mai presus de cuvânt şi de cuget.

Al doilea Canon al Sfântului Mare Mucenic Dimitrie

Alcătuire a patriarhului Filotei

Stih: Sfinte Mare Mucenice Dimitrie, roagă-te lui Dumnezeu pentru noi!


Partea mea, Dimitrie, şi dumnezeiască mărire te fă, că eu sunt oaie din staulul dragostei tale. Pentru aceasta, primeşte cântarea mea, purtătorule de cunună, prin care laud astăzi harul mirului tău.


Stih: Sfinte Mare Mucenice Dimitrie, roagă-te lui Dumnezeu pentru noi!


Intrat-ai, Dimitrie, luminat, în priveliştea Mucenicilor, cu untdelemnul virtuţilor ungându-ţi sufletul; şi cu chip nou căzând, biruieşti viteazule, şi izvor de mir ai arătat trupul tău.


Stih: Sfinte Mare Mucenice Dimitrie, roagă-te lui Dumnezeu pentru noi!


De curgerile întinăciunii şi de mirosul greu al păcatului curăţeşte-mă, Dimitrie, rogu-mă, şi de patimile cele necurate şi, cu mirul tău cu strălucire îmbăl​sămat fiind, fă-mă vrednic lă​caş de mireasma lui Hristos.

Slavă Tatălui şi Fiului şi Sfântului Duh!

Ca nişte mir, a zis dumneze​iescul David cu duhul, este uni​rea fraţilor cea frumoasă, mă​rite; că mirurile tale, înţelep​te, adună făptura cea nouă spre unirea mirului celui mai bun.

Şi acum şi pururea şi în vecii vecilor. Amin!

Ceea ce te-ai arătat cu totul fără prihană alabastru Mirului dumnezeiesc şi vas prea ales al miresmei lui Hristos, rogu-mă ţie: Izbăveşte-mă de mirosul cei greu al patimilor şi de tina păcatelor!
Cântarea I (Catavasia) – glasul 4
Deschide-voi gura mea şi se va umplea de Duh, şi cuvânt răspunde-voi Împărătesei Maici, şi mă voi arăta luminat prăznuind, şi voi cânta minunile ei, bucurându-mă.

Cântarea a 3-a
Canonul cutremurului

Irmos - glasul 6

Nu este sfânt precum Tu Doamne, Dumnezeul meu, care ai înălţat fruntea credincioşilor Tăi, Bunule, şi ne-ai întărit pe noi pe piatra mărturisirii Tale.

Stih: Slavă Ţie, Dumnezeul nostru, slavă Ţie!

Pământul se răneşte, când noi săvârşim păcate şi pururea mâ​nia Ta o porneşte asupra noas​tră, întru tot îndurate Împărate; dar iartă, Stăpâne, pe robii Tăi!

Stih: Slavă Ţie, Dumnezeul nostru, slavă Ţie!

Clătinând, Doamne, pămân​tul, l-ai întărit iarăşi, dojenind şi întorcând neputinţa noastră, vrând prin aceasta să ne întă​rim cu dumnezeiască frica Ta, Preabunule.


Stih: Slavă Ţie, Dumnezeul nostru, slavă Ţie!

Să fugim, fraţilor, de păca​tele cele ce nasc moarte amară şi cutremure prea grele şi răni nesuferite; şi pe Dumnezeu cu chipuri de pocăinţă să-L înduplecăm.


Stih: Preasfântă Născătoare de Dumnezeu, miluieşte-ne pe noi!

Ceea ce una eşti bună, pe Cu​vântul cel preabun roagă-L îndelung să ne apere de nenoro​cirea cutremurului şi de toată mânia, Născătoare de Dumnezeu Preacurată, rugămu-ne!
Canonul întâi al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Socotitu-s-a de nimic îna​intea ta porunca tirani​lor, că pe Cuvântul lui Dumnezeu, purtătorule de chinuri, mai mult decât pe toţi L-ai cinstit.


Stih: Sfinte Mare Mucenice Dimitrie, roagă-te lui Dumnezeu pentru noi!

Sfeşnic luminos, în cortul muceniciei ai fost, cu dum​nezeiască lumină strălucind, Mucenice purtătorule de chi​nuri, Dimitrie.


Stih: Sfinte Mare Mucenice Dimitrie, roagă-te lui Dumnezeu pentru noi!

Izvor de tămăduiri şi vistie​rie nefurată câştigându-te, de toată veselia s-a îmbogăţit sfin​ţita şi minunata cetate a ta.


Stih: Preasfântă Născătoare de Dumnezeu, miluieşte-ne pe noi!

Tămăduind chipul cel putred al pământenilor, Preacurată, întru aceasta din tine S-a îm​brăcat, rămânând precum a fost, Iubitorul de oameni.

Al doilea Canon al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Intrat-ai în izvoarele cele de viaţă curgătoare, curăţindu-te cu dumnezeiescul Botez şi cu sângele mucenicesc spălându-te, Dimitrie, fire nouă ţi-ai săvârşit, izvor de mir făcându-te.


Stih: Sfinte Mare Mucenice Dimitrie, roagă-te lui Dumnezeu pentru noi!

Cel ce eşti mare păzitor al Tesalonicului, ca un mare izvor al Domnului veseleşti luminat cetatea ta prin curgerile mirului şi ca pe nişte dumnezeieşti lăca​şuri, sfinţeşti toate.


Stih: Sfinte Mare Mucenice Dimitrie, roagă-te lui Dumnezeu pentru noi!

Cetatea ta, Mucenice, este ca un izvor de ape vii şi vărsând ca nişte curgeri în chip de râu mirurile tale, îneacă mările eresurilor şi ale patimilor.

Slavă Tatălui şi Fiului şi Sfântului Duh!

Mirul Hristos, în sufletul tău, Dimitrie, a curs cu înţelegere şi, ca nişte miere în buzele tale, iz​vor de mir a turnat, harul Du​hului, pe tine cinstit lăcaş arătându-te.

Şi acum şi pururea şi în vecii vecilor. Amin!

Iată, Fecioara strigă către Stă​pânul tuturor şi Fiul său: Bun eşti, Mirele meu, iată bun şi fru​mos! Întru mireasma mirului Tău, degrab alerg în urma Ta.
Cântarea a 3-a (Catavasia) – glasul 4
Pe ai tăi cântăreţi, Născătoare de Dumnezeu, izvorul cel viu şi îndestulat, care s-au împreunat ceată duhovnicească, întărăşte-i şi, întru dumnezeiască mărirea ta, cununilor slavei învredniceşte-i! (...lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!

PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!

PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Tu ești Dumnezeul nostru și Ție slavă înălțăm, Tatălui şi Fiului şiSfântului Duh, acum şi pururea şi în vecii vecilor!
STRANA: Amin!
Condacul cutremurului - glasul 6
Podobie: Plinind rânduiala...

Mântuiește-ne, Doamne, pe noi toți de cutremurul cel greu și de rănile cele nesuferite, pentru păcatele noastre! Miluiește, Doamne, pe poporul pe care l-ai câștigat cu scump Sângele Tău, Stăpâne; şi cetatea Ta să nu o dai pierzării prin cutremurul cel înfricoșător, că alt Dumnezeu afară de Tine nu știm! Și strigă celor ce-Ți cântă Ție: Eu sunt cu voi și nimeni împotriva voastră!
Sedealna Sfântului Mare Mucenic Dimitrie – glasul 8
Podobie: Pe Înţelepciunea şi Cuvântul...
Cu obiceiurile creştinătăţii îmbogăţindu-te, înşelăciunea păgânătăţii surpând, Mucenice, ai călcat îndrăznelile tiranilor, şi cu dumnezeiescul dor, mintea aprinzându-ţi, înşelăciunea idolilor în prăpastie ai afun​dat-o. Pentru aceasta, după vrednicie, răsplătirea nevoinţelor ai luat, facerea de minuni, şi izvorăşti tămăduiri, purtătorule de chinuri, Dimitrie. Roagă-te lui Hristos Dumnezeu, iertare de greşeli să dăruiască celor ce prăznuiesc cu dragoste sfântă pomenirea ta!
Slavă Tatălui și Fiului și Sfântului Duh!
Altă Sedealnă a Sfântului Mare Mucenic Dimitrie – glasul 8
Podobie: Pe Înţelepciunea şi Cuvântul...

Împăratului veacurilor bineplăcând, de la tot sfatul împăratului celui fără de lege te-ai ferit, mărite, și celor ciopliți n-ai jertfit. Pentru aceasta, jertfă pe tine însuți te-ai adus Cuvântului, Celui ce s-a jertfit, prea tare pătimind. Pentru aceasta, și cu sulița în coastă fiind împuns, tămăduiești patimile celor ce vin la tine cu credință, purtătorule de lupte, Dimitrie. Roagă-te lui Hristos Dumnezeu, iertare de greșeli să dăruiască celor ce prăznuiesc cu dragoste sfântă pomenirea ta! 
Și acum și pururea și în vecii vecilor. Amin!
Sedealna cutremurului - glasul 4
Podobie: Cel ce Te-ai înălţat...

Fiindcă Te-ai milostivit și ne-ai mântuit pe noi de mânia Ta cea de nesuferit, ce a venit asupra noastră, noianul iubirii de oameni arătându-ne, Hristoase, acum bine mulțumim Ție. Ferește-ne pe noi, cei pedepsiți pentru toate relele noastre, care ne omoară, și caută spre noi milostivindu-Te, Mântuitorule, pentru rugăciunile celei ce Te-a născut pe Tine!
Cântarea a 4-a
Canonul cutremurului

Irmos - glasul 6

Hristos este puterea mea, Dumnezeu şi Domnul, cinstita Biserică cu dumnezeiască cuviinţă, cântă, grăind; din cuget curat întru Domnul prăznuind.

Stih: Slavă Ţie, Dumnezeul nostru, slavă Ţie!

Tu, Doamne, Care clatini pă​mântul voind, întăreşte-ne, Stă​pâne, întru frica adevărului, pe noi, pe toţi cei clătinaţi de lovi​turile vicleanului luptător!

Stih: Slavă Ţie, Dumnezeul nostru, slavă Ţie!

Cu dumnezeiască voia Ta clatini toate şi înspăimântezi ini​mile celor ce locuiesc pe pă​mânt, Stăpâne. Dar slăbeşte, Doamne, valurile dreptei Tale mânii!

Stih: Slavă Ţie, Dumnezeul nostru, slavă Ţie!

Neavând nicidecum în mine frica Ta, spăimântezi cu cutre​mur inimile celor de pe pă​mânt, Unule mult-Îndurate; dar, după obicei, fă minunate spre noi milele Tale!

Stih: Preasfântă Născătoare de Dumnezeu, miluieşte-ne pe noi!

Locaş a lui Dumnezeu, Stă​până, pe tine ştiindu-te, în sfân​tul tău lăcaş mâinile cu umi​linţă ridicăm spre rugăciune; vezi suferinţa noastră şi ne dă ajutor!
Canonul întâi al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Pe tine, cel ce ai biruit min​ciuna păgânătăţii, văzându-te Cuvântul lui Dumnezeu cel preaînalt, cu mărire te-a încununat, Dimitrie, pe cel ce cânţi: Slavă puterii Tale, Doamne!


Stih: Sfinte Mare Mucenice Dimitrie, roagă-te lui Dumnezeu pentru noi!

Îndreptat fiind cu palma cea de viaţă purtătoare, ai ajuns la limanurile cele prea line, unde acum, bucurându-te, cânţi Dimitrie: Slavă puterii Tale, Doamne!

Stih: Sfinte Mare Mucenice Dimitrie, roagă-te lui Dumnezeu pentru noi!

Asupra înşelăciunii biruinţă ridicând, cununa dreptăţii cea de biruinţă ai luat, Dimitrie, cântând Ziditorului tău: Slavă puterii Tale, Doamne!


Stih: Preasfântă Născătoare de Dumnezeu, miluieşte-ne pe noi!


Ca una care eşti mai sfântă decât toate făpturile, numai tu te-ai învrednicit a fi Maica lui Dumnezeu; că pe Acesta năs​când, lumea ai luminat cu ha​rul cunoştinţei de Dumnezeu.

Al doilea Canon al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Ca pe un strugure copt pe tine, fericite, culegându-te Hristos din dumnezeiasca viţă, te-a stors în teascurile muceniciei şi ca nişte must curgând, te-a făcut dumneze​iesc izvor de mir.


Stih: Sfinte Mare Mucenice Dimitrie, roagă-te lui Dumnezeu pentru noi!

Unde Te afli Mirele meu? Unde Ţi-ai înfipt cortul întru amiază? Cel încununat cu slavă grăia către Hristos: Spre mireasma mirurilor Tale alerg, mir luând.

Slavă Tatălui şi Fiului şi Sfântului Duh!

Cel ce curgerile înşelăciunii le-ai acoperit, Dimitrie, prin curgerile sângiuirilor tale, usucă şi râurile păcatelor şi ale patimilor mele, prin curgerile mirurilor tale, rogu-mă!
Şi acum şi pururea şi în vecii vecilor. Amin!

Spune-mi mie, Mirele meu! Spune-mi lămurit unde paşti oile? Mireasa grăia către Mi​rele şi Fiul; că mireasma miru​rilor Tale i-a atras pe toţi cei ce Te iubesc.
Cântarea a 4-a (Catavasia) – glasul 4
Sfatul cel neurmat şi dumnezeiesc, al întrupării Tale celei de sus, celei din Fecioară, Prorocul Avacum avându-l în minte, a strigat: Slavă puterii Tale, Doamne!
Cântarea a 5-a
Canonul Cutremurului

Irmos - glasul 6

Cu dumnezeiască strălucirea Ta, Bunule, sufletele celor ce aleargă la Tine cu dragoste, mă rog luminează-le, ca să Te vadă, Cuvinte al lui Dumnezeu, pe Tine, adevăratul Dumnezeu, Cel ce chemi din negura greşelilor!

Stih: Slavă Ţie, Dumnezeul nostru, slavă Ţie!

Şi tu, inimă, clatină-te acum, văzând ameninţarea lui Dum​nezeu stând asupră-ţi, şi te roagă: Cruţă pe poporul Tău, Stăpâne Doamne, şi potoleşte mânia Ta, Îndurate!

Stih: Slavă Ţie, Dumnezeul nostru, slavă Ţie!

Poporul şi cetatea pe care le-ai câştigat cu Sângele Tău, Iisuse, nu le da la pieire! Nu lăsa să se tulbure pământul prin cutremur groaznic; ceata Apos​tolilor Te roagă pe Tine!

Stih: Slavă Ţie, Dumnezeul nostru, slavă Ţie!

De la căile Tale, Stăpâne, cele drepte, abătându-ne cu minte răzvrătită, la mânie Te-am în​tors pe Tine cel îndurător şi Care nu ţii minte răul; ci, milostiv fii, Îndurate, robilor Tăi!

Stih: Preasfântă Născătoare de Dumnezeu, miluieşte-ne pe noi!

Acum a venit vreme de aju​tor, acum împăcare trebuie, Preacurată, către Fiul tău şi Domnul; roagă-L să se îndure de noi, cei ce am păcătuit împotriva Lui şi să ne izbăvească de această mânie de acum!
Canonul întâi al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Focul dumnezeieştii dorin​ţe în inimă primind, ai stins focul necredincioasei ne​bunii idoleşti, pururea mărite Dimitrie.


Stih: Sfinte Mare Mucenice Dimitrie, roagă-te lui Dumnezeu pentru noi!

Izbăvindu-ne pe noi de pri​mejdii arătate, Dimitrie, aco​peră prin rugăciunile tale pe cei ce cu credinţă şi cu dragoste te laudă pe tine!

Stih: Sfinte Mare Mucenice Dimitrie, roagă-te lui Dumnezeu pentru noi!

Cei ce cu credinţă şi cu osâr​die aleargă la lăcaşul tău, Dimi​trie, degrabă se mântuiesc de boli şi de patimile cele stricăcioase de suflet.


Stih: Preasfântă Născătoare de Dumnezeu, miluieşte-ne pe noi!

Cuvântul lui Dumnezeu cel de o fiinţă cu Tatăl, al tău Fiu este, Maica lui Dumnezeu, mai presus de minte şi de cuvânt, cu tine de o fiinţă fiind.

Al doilea Canon al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Marele între Mucenici, Dimitrie, cu sângiuirile amestecând sudorile luptelor, mir dumnezeiesc nouă ne-a pregătit, bine fierbând doctorie cu focul Duhului, spre nouă cură​ţire a sufletelor noastre.


Stih: Sfinte Mare Mucenice Dimitrie, roagă-te lui Dumnezeu pentru noi!

Rănile trupurilor şi ale sufle​telor le curăţeşti, Dimitrie, ca şi cu nişte doctorii lucrătoare, cu mirul cel din mormântul tău, spălând veninul cel înţelegător, prin râvna Stăpânului tău, cu picăturile sângiuirilor tale.

Slavă Tatălui şi Fiului şi Sfântului Duh!

Mirul cel mai lucrător decât focul, Dimitrie, ajungând la toată Biserica, curge, izvorăşte, viază şi lucrează tainic, celor ce aleargă cu credinţă la el, arzându-le bolile şi izgonind demonii.

Şi acum şi pururea şi în vecii vecilor. Amin!

Cuvântul sălăşluindu-Se în pântecele tău, Fecioară, l-a făcut doctorie de mir nou. Pen​tru aceasta, sufletele cele fecio​reşti ale dumnezeieştilor Sfinţi, în urma ta au alergat cu căldură, grăind către tine: Plină de bunătate eşti, Fecioară Stăpână!
Cântarea a 5-a (Catavasia) – glasul 4
Spăimântatu-s-au toate de dumnezeiască slava ta; că tu, Fecioară neispitită de nuntă, ai avut în pântece pe Dumnezeu cel peste toate şi ai născut pe Fiul cel fără de ani, Cel ce dăruieşte pace tuturor celor ce te laudă pe tine.
Cântarea a 6-a
Canonul cutremurului

Irmos - glasul 6

Marea vieţii văzând-o înălţându-se de viforul ispitelor, la limanul Tău cel lin alergând, strig către Tine: Scoate din stricăciune viaţa mea, mult-Milostive!

Stih: Slavă Ţie, Dumnezeul nostru, slavă Ţie!

Neavând, Stăpâne, îndrăz​neală noi, smeriţii, a ne ruga înălţimii Tale, pe îngerii Tăi cei aleşi îi înduplecăm la căldu​roasă rugăciune; pentru aceştia, izbăveşte-ne pe noi de mânia Ta!

Stih: Slavă Ţie, Dumnezeul nostru, slavă Ţie!

Acum am cunoscut, Doamne, că ne-ai voit pe noi şi nu ne-ai ţinut sub pământ pentru păca​tele cele cumplite; pe noi, cei ce mult am greşit. Pentru aceasta, cu mulţumire Te slăvim.


Stih: Slavă Ţie, Dumnezeul nostru, slavă Ţie!

Porunceşti să se cutremure temeliile pământului, ca noi smeriţii să încetăm a ne clătina din starea cea mai bună a virtuţilor şi să ne întărim cu frica Ta, Cuvinte.


Stih: Preasfântă Născătoare de Dumnezeu, miluieşte-ne pe noi!

Sfântă dumnezeiască Mirea​să, milostiveşte-te spre poporul tău cel strâmtorat acum şi, prin rugăciunile tale cele de Maică, opreşte degrabă mânia lui Dum​nezeu ce este asupra noastră, rugămu-ne ţie!
Canonul întâi al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Adunându-ne împreună, cu un glas lăudăm, Dimitrie, pomenirea ta cea de lumină purtătoare şi plină de minuni, şi de darurile Sfântului Duh, preafericite.


Stih: Sfinte Mare Mucenice Dimitrie, roagă-te lui Dumnezeu pentru noi!

Dezleagă legăturile greşelilor mele, prin rugăciunile tale, căci ca un nebiruit Mucenic ai îndrăzneală către Stăpânul; şi fii mie scăpare şi acoperământ, Dimitrie!

Stih: Preasfântă Născătoare de Dumnezeu, miluieşte-ne pe noi!

Neîntinată aflându-te Mirele, Cuvântul în mijlocul spinilor ca un crin preacurat şi ca o floare din văi, o, Maică a lui Dumnezeu, în pântecele tău S-a Sălăşluit.

Al doilea Canon al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

În baia dumnezeiescului Botez spălându-te, te-ai uns, mărite, cu mirul Duhului; care păzindu-ţi nespurcat sân​gele coastei tale, mir l-a făcut.


Stih: Sfinte Mare Mucenice Dimitrie, roagă-te lui Dumnezeu pentru noi!

Scoală, vino aproape de mine, sufletul lui Dimitrie, grăieşte Mirele, Domnul! Să intrăm în cămara cea cu nard şi de mi​reasma mirului Meu să ne îm​părtăşim!

Stih: Sfinte Mare Mucenice Dimitrie, roagă-te lui Dumnezeu pentru noi!

Toate s-au făcut noi, Dimitrie, grăieşte ţie Mirele Hristos; iarna a trecut, vino, trandafirul a înflorit! Aleargă, o, prietene, la mireasma mirurilor Mele!

Slavă Tatălui şi Fiului şi Sfântului Duh!

Eu, zice cel iubit, eu, Mire, sârguiesc în urma Ta; că mi​reasma mirurilor Tale întrece toate mirurile; ea, care sângele nostru mir l-a făcut.

Şi acum şi pururea şi în vecii vecilor. Amin!

Cu moarte moartea s-a stri​cat, Viaţa din mormânt a răsărit, prin străină naşterea ta, legile fireşti dezlegându-se; şi sângele Mucenicilor mir s-a făcut.
Cântarea a 6-a (Catavasia) – glasul 4
Înţelepţii de Dumnezeu, care faceţi acest praznic dumnezeiesc şi cu totul cinstit, al Maicii lui Dumnezeu, veniţi să batem din palme, slăvind pe Dumnezeu, Cel ce S-a născut dintr-însa! (…lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără,  mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că Tu eşti Împăratul păcii şi Mântuitorul sufletelor noastre şi Ţie slavă înălţăm: Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Condacul Sfântului Mare Mucenic Dimitrie - glasul 2
Însăşi podobia
Cu curgerile sângiurilor tale, Dimitrie, Biserica Dumnezeu a roșit-o, Cel ce ți-a dat ție tărie nebiruită; și păzește cetatea ta nevătămată, că tu ești întărirea ei.

Icos

Pe Marele Mucenic, toți credincioșii adunându-ne, cu un glas să-l lăudăm, ca pe un ostaș al lui Hristos și Mucenic; cu cântări și cu laude zicând Stăpânului și Ziditorului lumii: Izbăvește-ne pe noi de nevoia cutremurului, Iubitorule de oameni, pentru rugăciunile Născătoarei de Dumnezeu și ale tuturor Sfinților Tăi Mucenici! Întru Tine nădăjduim să ne izbăvim de nevoi și de necazuri; că Tu ești întărirea noastră.
Sinaxar

În această zi, pomenirea Sfântului Mare Mucenic Dimitrie, Izvorâtorul de Mir, a Sfinţilor Mucenici Artemidor şi Vasilie, care de sabie s-au săvârşit, a Sfintei Mucenițe Leptina, care s-a săvârşit fiind târâtă pe pământ și a Sfântului Mucenic Glicon, care de sabie s-a săvârşit.


Tot în această zi, pomenirea marelui şi groaznicului cutremur, care a zguduit Constantinopolul în anul 740, în timpul domniei lui Leon Isaurul, pomenirea mutării icoanei slăvitului Mucenic Dimitrie de la Tesalonic în Constantinopol, la Mănăstirea Pantocrator, icoană care se afla mai înainte deasupra mormântului celui izvorâtor de mir şi-l acoperea pe el și pomenirea Cuviosului nou Mucenic Iosaf, care de sabie s-a săvârşit. Cu ale lor sfinte rugăciuni, Doamne, miluieşte-ne şi ne mântuieşte pe noi. Amin.
Cântarea a 7-a
Canonul cutremurului

Irmos - glasul 6

Îngerul a făcut cuptorul dă​tător de rouă cuvioşilor tineri; iar pe caldei, arzându-i porunca lui Dumnezeu, pe tiranul l-a înduplecat a striga: Binecuvântat eşti, Dumnezeul Părinţilor noştri!


Stih: Slavă Ţie, Dumnezeul nostru, slavă Ţie!

Prealăudat eşti, Doamne, îndelung-Răbdătorule, că n-ai omorât pe robii Tăi cu înfricoşătoarea clătinare a pământu​lui; ci, numai ne-ai îngrozit, căutând să ne întoarcem de la rele şi să viem noi toţi.


Stih: Slavă Ţie, Dumnezeul nostru, slavă Ţie!

Suspine din inimă să înăl​ţăm şi lacrimi să vărsăm, ca milostiv să avem pe Stăpânul Hristos, Cel ce ne îngrozeşte că va să ne sfărâme prin cutremur, pentru mulţimea păcatelor!

Stih: Slavă Ţie, Dumnezeul nostru, slavă Ţie!

Vai, să strigăm, şi mâinile să ne întindem către Dumnezeu Cel Preaînalt, şi să încetăm de acum a mai face rău! Iată, Mân​tuitorul mâniindu-se, cutremură tot pământul, vrând să ne întărească.


Stih: Preasfântă Născătoare de Dumnezeu, miluieşte-ne pe noi!

Caută, Preacurată, mântuieşte pe robii tăi, cei ce vor să piară întru mânia lui Dum​nezeu, şi întru iuţimea cea mare şi înfricoşătoare a îngrozirii acesteia de acum, ce a venit asupră-ne, pentru mulţimea păca​telor noastre celor multe.

Canonul întâi al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Luminat fiind cu bum​nezeiasca mărire şi cu harul, Mucenice purtătorule de chinuri, străluceşti luminos şi luminezi pe cei ce cântă: Bine​cuvântat eşti, în Biserica slavei Tale, Doamne!


Stih: Sfinte Mare Mucenice Dimitrie, roagă-te lui Dumnezeu pentru noi!

Ca şi cu o porfiră împodobit fiind cu sângele tău, având în loc de sceptru Crucea, împreu​nă cu Hristos împărățeşti acum, Mucenice Dimitrie, cu împără​ţie nesurpată în veci.


Stih: Preasfântă Născătoare de Dumnezeu, miluieşte-ne pe noi!

Prealuminată Maică Fecioară, pe toţi cei ce te cinstesc pe tine, cea cu totul adevărată Născă​toare de Dumnezeu, păzeşte-i tu, ceea ce eşti binecuvântată între femei, cu totul fără pri​hană, Stăpână!
Al doilea Canon al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Jertfitu-ţi-ai sângele tău Împăratului tuturor, Dimi​trie, cel ce ai fost mărit în oaste şi în coastă te-ai împuns, urmându-I Lui. Pentru aceasta, îţi dă plată potrivită, ca alt mir primindu-te pe tine.


Stih: Sfinte Mare Mucenice Dimitrie, roagă-te lui Dumnezeu pentru noi!

Întrupatu-S-a mirul cel ce​resc, Hristos Domnul, pentru iubirea de oameni; şi Dimitrie, iubindu-L foarte, uns s-a făcut, cu mir nou ungându-se şi trupul lui miruri izvorăşte.

Slavă Tatălui şi Fiului şi Sfântului Duh!

Cu mirul bucuriei ungându-mă pe mine Hristos, din robie m-a dezlegat şi din tira​nia cea amară; ci, iarăşi m-am robit cu faptele cele de ruşine. Izbăveşte-mă de robia cea urâtă, Bunule, ungându-mă cu mirul Tău!
Şi acum şi pururea şi în vecii vecilor. Amin!

Alegându-te pe tine Mirele cel preafrumos al tău, Fecioară Stă​până, din seminţia pământeni​lor, frumos ai stat înainte de-a dreapta Lui: Vino, Mireasa Mea, din Liban, grăindu-ţi ţie, vino, Mireasa Mea şi Maică!
Cântarea a 7-a (Catavasia) – glasul 4
N-au slujit făpturii înţelepţii de Dumnezeu, ci numai Făcătorului; ci groaza focului bărbăteşte înfruntând-o, se bucurau, cântând: Prealăudate Dumnezeul părinţilor noştri şi Doamne, bine eşti cuvântat!
Cântarea a 8-a
Canonul cutremurului

Irmos - glasul 6

Din văpaie, cuvioşilor rouă ai izvorât, şi jertfa dreptului cu apă ai ars-o; că toate le faci, Hristoase, cu singură voirea; pe Tine Te preaînălţăm întru toţi vecii!

Stih: Slavă Ţie, Dumnezeul nostru, slavă Ţie!

Dreaptă mânia Ta aceasta, Iubitorule de oameni, venindu-ne asupra fără de veste, ne-am tulburat; şi, cu deznădăjduire cu totul suntem cuprinşi, văzându-Te tulburat asupra noastră, Îndurate.


Stih: Slavă Ţie, Dumnezeul nostru, slavă Ţie!

Să întindem, credincioşilor, mâinile şi ochii la Unul Stă​pânul, Cel ce poate să mântu​iască, şi să grăim: Hristoase, în​toarce mânia Ta de la noi, iubitor de oameni fiind!

Stih: Slavă Ţie, Dumnezeul nostru, slavă Ţie!

Mii de Îngeri, adunarea Mu​cenicilor, Sfânta ceată a Pro​rocilor, a Apostolilor, a Cuvio​şilor, a Ierarhilor, te roagă pe Tine, Stăpâne: Iartă pe po​porul Tău cel smerit!


Stih: Slavă Ţie, Dumnezeul nostru, slavă Ţie!

Îndurate, Cel ce ştii neputin​ţa noastră şi toată alunecarea şi neîndreptarea, slăbeşte mânia şi tulburarea o alină şi cu mila Ta milostiveşte-Te spre lume!

Stih: Preasfântă Născătoare de Dumnezeu, miluieşte-ne pe noi!

Milostivă de Dumnezeu Năs​cătoare, ceea ce L-ai născut pe Mântuitorul cel Milostiv, vezi suferinţa şi suspinul poporului tău şi grăbeşte a-L ruga să se milostivească spre noi!
Canonul întâi al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Întunecat-ai, prealăudate, toată nebunia vrăjmaşului, încingându-te cu puterea cea nebiruită a lui Hristos; şi, pur​tător de biruinţă fiind, Muceni​ce Dimitrie, ai cântat: Toate lu​crurile, lăudaţi pe Domnul!


Stih: Sfinte Mare Mucenice Dimitrie, roagă-te lui Dumnezeu pentru noi!

Tăria Mucenicilor arătând, fericirea Mucenicilor, Dimitrie, ai moştenit; în baia cea sfântă spălându-te, care nu se întinea​ză cu loviturile cele de a doua oară ale păcatelor şi, cu suliţa fiind împuns, ai cântat: Toate lucrurile, lăudaţi pe Domnul!


Stih: Sfinte Mare Mucenice Dimitrie, roagă-te lui Dumnezeu pentru noi!

Mulţimea harurilor minuni​lor tale celor mai presus de min​te, pe care ţi-a dat-o Hristos, mărite, tuturor se arată şi ha​rul tămăduirilor, harul cel mai presus de cuvânt, arătat îl propovăduieşte nouă, celor ce cân​tăm: Toate lucrurile, lăudaţi pe Domnul!


Stih: Preasfântă Născătoare de Dumnezeu, miluieşte-ne pe noi!

Pe singura în toate neamurile Fecioara Maică şi curată de Dumnezeu Născătoare, cu cân​tări să o lăudăm; că aceasta este solitoarea mântuirii noas​tre, ca una care L-a născut pe Cu​vântul, Mântuitorul lumii; Că​ruia Îi cântăm: Toate lucrurile, lăudaţi pe Domnul!

Al doilea Canon al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Înălţând pe Hristos în Bise​rică, gâtlejul tău s-a învă​ţat adevărul; gura ta a grăit cuvintele înţelepciunii, fălcile tale s-au arătat pahare de mi​resme. Pentru aceasta, Hristos te-a arătat lumii izvor de mir dumnezeiesc.


Stih: Sfinte Mare Mucenice Dimitrie, roagă-te lui Dumnezeu pentru noi!

Puterea cuvintelor tale, purtătorule de cunună, care ca nişte săgeţi ale celui puternic în mâinile tale de departe se în​vârtea, cel împotrivă luptător al tău îngrozind-o, ţi-a împuns coasta cu suliţă lungă. Însă, întorcându-se marea mirurilor tale, i-a înecat ca pe egipteni.


Stih: Sfinte Mare Mucenice Dimitrie, roagă-te lui Dumnezeu pentru noi.

Marele păstor al Tesalonicului, mântuitorul de primejdii cel preaales, apărătorul cel prea tare a toată Biserica, ca un părinte iubitor de fii, fiilor îşi dă coasta ca un sân hrănitor de suflet, care mirul ca nişte lapte îl dăruieşte.

Binecuvântăm pe Tatăl şi pe Fiul şi pe Sfântul Duh, Dumnezeu!

De boli şi de neputinţele cele grele şi de pândirile demonilor ai mântuit, mare Dimitrie, cu stropirile mirului tău casa cea părintească, pe care ai iubit-o, cinstind vârtutea părinţilor; la care ne aduni pe noi cei ce lăudăm harul tău.

Şi acum şi pururea şi în vecii vecilor. Amin!

Bogăţie nouă, o, de Dum​nezeu Născătoare, şi mărire avându-te toţi, cei ce te cinstim pe tine, cu credinţă la tine alergăm, cu dragoste te rugăm: Izbăveşte-ne de osânda cea din veacul ce va să fie, învrednicindu-ne desfătării celei veşnice şi măririi, în lăcaşurile drepţilor!

Cântarea a 8-a (Catavasia) – glasul 4
Stih: Să lăudăm, să binecuvântăm şi să ne închinăm Domnului cântându-I şi preaînălţăndu-L în toţi vecii.
Pe tinerii cei binecredincioşi, în cuptor, naşterea Născătoarei de Dumnezeu i-a mântuit, atunci fiind închipuită, iar acum, fiind plinită; pe toată lumea ridică să cânte: Pe Domnul, lucrurile, lăudaţi-L şi-L preaînălţaţi întru toţi vecii! (... lung)
PREOTUL: Pe Născătoarea de Dumnezeu și Maica Luminii întru cântări cinstind-o, să o mărim!

STRANA cântă pe glasul Catavasiilor:

Cântarea Maicii Domnului - glasul 4
Stih 1: Mărește, sufletul meu pe Domnul şi s-a bucurat duhul meu de Dumnezeu, Mântuitorul meu!

După fiecare Stih se cântă: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Stih 2: Că a căutat spre smerenia roabei Sale, că, iată, de acum mă vor ferici toate neamurile!
Stih 3: Că mi-a făcut mie mărire Cel puternic, și sfânt este numele Lui şi mila Lui în neam și în neam, spre cei ce se tem de El.

Stih 4: Făcut-a tărie cu braţul Său Domnul, risipit-a pe cei mândri cu cugetul inimii lor.
Stih 5: Pogorât-a pe cei puternici de pe scaune şi a înălţat pe cei smeriţi, pe cei flămânzi i-a umplut de bunătăţi şi pe cei bogaţi i-a scos afară deşerţi.

Stih 6: A sprijinit pe Israel, sluga Sa, ca să pomenească mila, precum a grăit către părinţii noştri, lui Avraam şi seminţiei lui până în veac.
Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Cântarea a 9-a
Canonul cutremurului

Irmos - glasul 6

Pe Dumnezeu a-L vedea nu este cu putinţă oamenilor, spre care nu cutează a căuta cetele îngereşti; iar prin tine, Preacurată, s-a arătat oamenilor Cuvântul întrupat. Pe Care, mărindu-L, cu oştile cereşti, pe tine te fericim.

Stih: Slavă Ţie, Dumnezeul nostru, slavă Ţie!

Iată, noi toţi am greşit şi, cu frică, pământul, cel ce nimic n-a greşit, groaznic se chinu​ieşte. Că, certându-ne pe noi, Iubitorule de oameni, pe acesta tot îl clatini, ca să luăm simţire şi să ne îngrijim de mântuirea noastră.


Stih: Slavă Ţie, Dumnezeul nostru, slavă Ţie!

Cel ce eşti al ceasurilor şi al vremilor Domn, într-o clipeală ai vrut să sfărâmi pe robii Tăi, dar din multă milostivirea Ta, Stăpâne, Te-ai oprit; mulţumim Ţie noi, cei fără de răspuns, Unule Iubitorule de oameni.


Stih: Slavă Ţie, Dumnezeul nostru, slavă Ţie!

Scapă, Îndurate, de cutre​mur, de sabie, de robia cea amară, de năvălirea vrăjma​şilor, de foamete şi de ciumă şi de orice altă pedeapsă, cetatea Ta şi toată ţara celor ce cu credinţă Te laudă pe Tine!

Stih: Slavă Ţie, Dumnezeul nostru, slavă Ţie!

Pământul cel fără limbă strigă, suspinând: Pentru ce cu multe rele mă întinaţi voi, oamenii? Că Stăpânul, cruţându-vă pe voi, tot pe mine mă pedepseşte. Luaţi simţire şi prin pocăinţă faceţi pe Dumnezeu milostiv!

Stih: Preasfântă Născătoare de Dumnezeu, miluieşte-ne pe noi!

Ceea ce n-ai luat stricăciune întru naştere, din toată strică​ciunea scoate-ne pe noi, pe toţi, Fecioară, şi din cutremur prea greu şi din necaz; alină mânia Stăpânului prin reîmpăcările cele de Maică, ceea ce eşti de Dum​nezeu cu har dăruită.

Canonul întâi al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Rupe legăturile greşelilor celor ce te laudă pe tine, purtătorule de lupte! Alină asupririle patimilor, strică tulbu​rarea eresurilor, potoleşte vifo​rul ispitelor, cu rugăciunile tale!

Stih: Sfinte Mare Mucenice Dimitrie, roagă-te lui Dumnezeu pentru noi!

Roagă-te, Mucenice Dimitrie, să dobândească cununile mă​ririi şi câştigarea Împărăţiei cereşti cei ce te laudă pe tine! Roagă pe Domnul, Dătătorul de viaţă şi Împăratul Puterilor!

Stih: Sfinte Mare Mucenice Dimitrie, roagă-te lui Dumnezeu pentru noi!

Îndreaptă la cărările cele drepte ale Împărăţiei cereşti sfânta ta turmă, purtătorule de cunună, Mucenice Dimitrie! Povăţuieşte-i la păşunea cea de mântuire, la locul cel veşnic!

Stih: Preasfântă Născătoare de Dumnezeu, miluieşte-ne pe noi!

Ca pe o rădăcină, izvor şi pricină a nestricăciunii, te lău​dăm pe tine, Fecioară, toţi cre​dincioşii, cei ce nădăjduim în tine. Că tu ne-ai izvorât Nemu​rirea cea ipostatică.

Al doilea Canon al Sfântului Mare Mucenic Dimitrie

Stih: Sfinte Mare Mucenice Dimitrie, roagă-te lui Dumnezeu pentru noi!

Pământul şi cerul se minu​nează de faptele tale, Dimi​trie. Că în trup viaţa tuturor ce​lor buni ai împodobit-o cu po​doaba cea după chip, preabunu​le, luminat ungând-o. Şi, trupul vopsindu-ţi cu sângiuirile, ca un împărat luminos cu mir te-ai uns.


Stih: Sfinte Mare Mucenice Dimitrie, roagă-te lui Dumnezeu pentru noi!

Ca să te îmbraci în haina de care s-a dezbrăcat de demult Adam cel vechi, Dimitrie, în Adam cel nou te-ai îmbrăcat şi pielea trupului, bucurându-te, ai lepădat-o. Pentru aceasta, cu miresme şi cu cununi ţi s-a încredinţat Împărăţia cea lu​minoasă.


Stih: Sfinte Mare Mucenice Dimitrie, roagă-te lui Dumnezeu pentru noi!

Mintea nu este îndestulată, şi cuvântul omenesc nu poate spune cinstitele cele mai presus de fire şi măririle cu care ai fost uns, Mucenice, împărăţind neîncetat cu Hristos, fericite. Şi, mirul cel ce curge mai presus de fire din moaştele tale, este semn prealuminat.

Slavă Tatălui şi Fiului şi Sfântului Duh!

Turma pe care Hristos a răs​cumpărat-o cu Sângele Său, pătimitorule, şi tu prin cuvinte sfin​ţite şi cu legi şi cu sângiuiri ai aşezat-o. Încă şi acum cu mirurile tale şi cu minunile hră​nind-o, în veci nevătămată pă​zeşte-o de eresurile cele cum​plite, prealăudate!
Şi acum şi pururea şi în vecii vecilor. Amin!

Cântările cele slabe şi rugă​ciunile noastre primindu-le, Stăpână, împrăştie norul pri​mejdiilor celor amare, celor împreună şi osebite ale noastre! Potoleşte viforul Bisericii, Preacurată, risipeşte oştirile barbarilor şi ne izbăveşte de pedeap​sa ce va să fie!

Preasfântă Născătoare de Dumnezeu, miluieşte-ne pe noi!
Cântarea a 9-a (Catavasia) – glasul 4
Tot neamul omenesc să salte cu Duhul, fiind luminat; şi să prăznuiască firea minţilor celor fără de trup, cinstind sfânta prăznuire a Maicii lui Dumnezeu şi să strige: Bucură-te, Preafericită Născătoare de Dumnezeu, curată, pururea Fecioară! (...lung)
Ectenia mică
PREOTUL: Iară și iară, cu pace, Domnului să ne rugăm!
STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!
STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!
STRANA: Preasfântă Născătoare de Dumnezeu, miluiește-ne pe noi!
PREOTUL: Pe noi înșine și unii pe alții și toată viața noastră lui Hristos Dumnezeu să o dăm!
STRANA: Ție, Doamne!
PREOTUL: Că pe Tine Te laudă toate Puterile cereşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Luminânda Sfântului Mare Mucenic Dimitrie – glasul 2

Podobie: Cu ucenicii să ne suim...

Mucenice al lui Hristos, Dimitrie, precum oarecând mândria lui Lie și înălțarea și îndrăzneala cea dobitocească ai surpat-o cu har dumnezeiesc, și pe viteazul Nestor la locul de luptă l-ai întărit cu puterea Crucii, așa și pe mine mă întărește totdeauna prin rugăciunile tale, purtătorule de lupte împotriva demonilor și a patimilor celor de suflet pierzătoare! (de două ori)
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
Luminânda Născătoarei şi a cutremurului – glasul 2

Podobie: Cu ucenicii să ne suim...

Pe Domnul, Care S-a întrupat din curat sângele tău, Fecioară Maică preacurată, roagă-L neîncetat pentru noi, robii tăi, ca să aflăm har și ajutor în ziua nevoii! Păzește neamul omenesc de groaza înfricoșătorului cutremur și de primejdii ferindu-l prin rugăciunile tale cele de Maică!
Stihirile de laudă ale Sfântului Mucenic Dimitrie - glasul 5

Podobie: Bucură-te, cămara...

Toată suflarea să laude pe Domnul! Lăudaţi pe Domnul din ceruri, lăudaţi-L pe El întru cei de sus! Ţie se cuvine cântare, Dumnezeule. (Psalmul 148, 1)

Lăudaţi-L pe El toţi îngerii Lui, lăudaţi-L pe El toate puterile Lui! Ţie se cuvine cântare, Dumnezeule. (Psalmul 148, 2)
Lăudaţi-L pe El între puterile Lui, lăudaţi-L pe El după mulţimea slavei Lui! (Psalmul 150, 2)
Vino, Mucenice al lui Hristos, la noi, celor ce ne trebuie a ta milostivă cercetare și ne izbăvește pe noi, cei dosădiţi cu amenințările cele tiranice și cu nebunia cea cumplită a eresurilor! De care ca niște robiți și goi suntem izgoniți, din loc în loc adesea trecând, și rătăcind prin peșteri și prin munți. Deci milostiveşte-te, prealăudate, și ne dă nouă iertare! Alină viforul și potolește mânia cea asupra noastră, rugând pe milostivul Dumnezeu, Cel ce dă lumii mare milă!
Lăudaţi-L pe El în glas de trâmbiţă, lăudaţi-L pe El în psaltire şi în alăută! (Psalmul 150, 3)
Vino, Mucenice al lui Hristos, la noi, celor ce ne trebuie a ta milostivă cercetare și ne izbăvește pe noi, cei dosădiţi cu amenințările cele tiranice și cu nebunia cea cumplită a eresurilor! De care ca niște robiți și goi suntem izgoniți, din loc în loc adesea trecând, și rătăcind prin peșteri și prin munți. Deci milostiveşte-te, prealăudate, și ne dă nouă iertare! Alină viforul și potolește mânia cea asupra noastră, rugând pe milostivul Dumnezeu, Cel ce dă lumii mare milă!
Lăudaţi-L pe El în timpane şi în horă, lăudaţi-L pe El în strune şi organe! (Psalmul 150, 4)

Zid întărit care nu te temi de armele vrăjmașului, te-ai dat nouă, năvălirile barbarilor zădărnicind și asupririle bolilor potolind, așezământ nestricat și temelie nemișcată. Păzitor și folositor și apărător ai fost cetății tale, Dimitrie. Pe care și acum, fericite, fiind cumplit primejduită și jalnic bântuită, prin rugăciunile tale o izbăvește, rugând pe Hristos, Cel ce ne dă lumii mare milă.
Lăudaţi-L pe El în chimvale bine-răsunătoare, lăudaţi-L pe El în chimvale de strigare! Toată suflarea să laude pe Domnul! (Psalmul 150, 5-6)
Toată virtutea luând împreună, ceata purtătorilor de lupte s-a arătat; de unde desfătarea vieții celei nestricate și fericite, după vrednicie au moștenit. Între care, împodobit fiind după vrednicie, minunate Dimitrie, și cu urmarea lui Hristos cinstit fiind, și lăudându-te cu asemănarea suliței, roagă-te mai stăruitor să ne izbăvească pe noi, cei ce te cinstim pe tine, de patimi și de cumplite primejdii, cu căldură rugând, pe Cel ce dă lumii mare milă!
Slavă Tatălui şi Fiului şi Sfântului Duh!
A Sfântului Mare Mucenic Dimitrie - glasul 4
Alcătuire a lui Andrei Ierusalimiteanul
Pe cel ce și-a câștigat cu sulițele harul coastei Mântuitorului, cea împunsă cu sulița, din care ne izvorăște Stăpânul apele vieții și ale nestricăciunii, pe Dimitrie să-l cinstim, cel înțelept întru învățături și purtător de cunună între Mucenici; cel ce prin sânge a plinit călătoria pătimirii și prin minuni a strălucit la toată lumea. Pe râvnitorul Stăpânului și milostivul iubitor de săraci. Pe folositorul tesalonicenilor în multe și adesea cumplite primejdii. A cărui pomenire cea de peste an cinstind, slăvim pe Hristos Dumnezeu, Cel ce lucrează prin el tuturor tămăduiri.
Şi acum şi pururea şi în vecii vecilor. Amin!
A Născătoarei de Dumnezeu - glasul 4

Izbăvește-ne din toate nevoile noastre, Maica lui Hristos Dumnezeu, ceea ce L-ai născut pe Făcătorul tuturor, ca toți să strigăm către tine: Bucură-te, singura folositoare a sufletelor noastre!
PREOTUL: Slavă Ţie, Celui ce ne-ai arătat nouă lumina!
STRANA cântă pe glasul Stihirii de la „Slavă...“:
Doxologia mare - glasul 4

Slavă întru cei de sus lui Dumnezeu şi pe pământ pace, între oameni bunăvoire!


Lăudămu-Te, bine Te cuvântăm, ne închinăm Ţie, îţi mulţumim Ţie, Te slăvim pe Tine, pentru slava Ta cea mare.


Doamne, Împărate ceresc, Dumnezeule, Părinte Atotţiitorule, Doamne Fiule Unule-Născut, Iisuse Hristoase şi Duhule Sfinte.


Doamne Dumnezeule, Mieluşelul lui Dumnezeu, Fiul Părintelui, Cel ce ştergi păcatul lumii, miluieşte-ne pe noi, Cel ce ştergi păcatele lumii!


Primeşte rugăciunile noastre, Cel ce şezi de-a dreapta Tatălui, şi ne miluieşte pe noi!


Că Tu eşti Unul Sfânt, Tu eşti Unul Domn, Iisus Hristos, întru slava lui Dumnezeu-Tatăl. Amin!


În toate zilele bine Te vom cuvânta şi vom lăuda numele Tău în veac şi în veacul veacului.


Învredniceşte-ne, Doamne, în ziua aceasta, fără de păcat să ne păzim noi!


Bine eşti cuvântat  Doamne, Dumnezeul părinţilor noştri, şi lăudat şi preaslăvit este numele Tău în veci! Amin!


Fie, Doamne, mila Ta spre noi, precum am nădăjduit întru Tine!


Bine eşti cuvântat Doamne, învaţă-ne pe noi îndreptările Tale! (de trei ori)

Doamne, scăpare Te-ai făcut nouă în neam şi în neam; eu am zis: Doamne, miluieşte-mă, vindecă sufletul meu, că am greşit Ţie!


Doamne, la Tine am scăpat, învaţă-mă să fac voia Ta, că Tu eşti Dumnezeul meu!


Că la Tine este izvorul vieţii, întru lumina Ta vom vedea lumină.


Tinde mila Ta celor ce Te cunosc pe Tine!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!
Troparul Sfântului Mare Mucenic Dimitrie - glasul 3

Mare apărător te-a aflat întru pri​mej​dii lumea, purtătorule de chi​nuri, pe tine cel ce ai biruit pe păgâni. Deci, precum mândria lui Lie ai surpat și la luptă îndrăzneț ai făcut pe Nestor, așa Sfinte Dimitrie, pe Hristos Dumnezeu roagă-L să ne dăruiască no​uă mare milă!
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
Troparul cutremurului - glasul 8

Cel ce cauţi spre pământ şi-l faci pe el de se cutremură, izbăveşte-ne pe noi de groaza cea înfricoşătoare a cutremurului, Hristoase Dumnezeul nostru şi trimite-ne nouă milele Tale cele bogate. Pentru rugăciunile Născătoarei de Dumnezeu, Unule, Iubitorule de oameni.

SFÂNTA şi DUMNEZEIASCA LITURGHIE
a celui între Sfinţi Părintelui nostru Ioan Gură de Aur,

arhiepiscopul Constantinopolului

PREOTUL: Binecuvântată este Împărăţia Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Antifonul întâi

Binecuvintează, suflete al meu, pe Domnul şi toate cele dinlăuntrul meu numele cel sfânt al Lui! Binecuvântat eşti, Doamne!

Ectenia mică

PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că a Ta este stăpânirea şi a Ta este împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Antifonul al doilea

Unule-Născut, Fiule şi Cuvântul Lui Dumnezeu, Cel ce eşti fără de moarte şi ai primit, pentru mântuirea noastră, a Te întrupa din Sfânta Născătoare de Dumnezeu şi pururea Fecioară Maria; Care neschimbat Te-ai întrupat şi, răstignindu-Te, Hristoase Dumnezeule, cu moartea pe moarte ai călcat; Unul fiind din Sfânta Treime, împreună-slăvit cu Tatăl şi cu Duhul Sfânt, mântuieşte-ne pe noi!

Ectenia mică

PREOTUL: Iară şi iară cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Antifonul al treilea (Fericirile) 

Întru Împărăţia Ta, când vei veni, pomeneşte-ne pe noi, Doamne!


Fericiţi cei săraci cu duhul, că a acelora este Împărăţia cerurilor.


Fericiţi cei ce plâng, că aceia se vor mângâia.


Fericiţi cei blânzi, că aceia vor moşteni Pământul.


Fericiţi cei flămânzi şi însetaţi de dreptate, că aceia se vor sătura.


Fericiţi cei milostivi, că aceia se vor milui.


Fericiţi cei curaţi cu inima, că aceia vor vedea pe Dumnezeu.


Fericiţi făcătorii de pace, că aceia fiii lui Dumnezeu se vor chema.


Fericiţi cei prigoniţi pentru dreptate, că a acelora este Împărăţia cerurilor.


Fericiţi veţi fi, când vă vor ocărî pe voi şi vă vor prigoni, şi vor zice tot cuvântul rău împotriva voastră, minţind pentru Mine,


Bucuraţi-vă şi vă veseliţi, că plata voastră multă este în ceruri!
Şi cântă pe glasul 4
Slavă Tatălui şi Fiului şi Sfântului Duh!

Rază cu trei străluciri ce luminezi plinătatea lumii, patimile cele cumplite ale sufletului meu alungându-le, trimite-mi strălucirea luminii Tale şi curăţire de greşeli, ca să strig Ție, Tatălui celui fără de început, Fiului celui de un scaun şi Duhului: Treime, ceea ce ești Putere atotlucrătoare, mântuieşte-ne pe noi!
Şi acum şi pururea şi în vecii vecilor. Amin!

Preacurată Fecioară, miluieşte-mă pe mine, cel ce greşesc pururea şi sunt cu totul stăpânit de lenevie, şi fă-mă mai bun prin felurite chipuri de pocăinţă, dând smerenie împietritului meu suflet, ceea ce eşti nădejdea cea neînfruntată a celor ce cu dragoste te laudă şi strigă lui Hristos: Pomeneşte-ne şi pe noi întru Împărăţia Ta!

PREOTUL: Înţelepciune! Drepţi!


STRANA: Veniţi să ne închinăm şi să cădem la Hristos. Mântuieşte-ne pe noi, Fiul lui Dumnezeu, Cel ce eşti minunat întru sfinţi, pe noi, cei ce-Ţi cântăm Ţie: Aliluia!
Apoi cântă: Troparele şi Condacele
Troparul Sfântului Mare Mucenic Dimitrie – glasul 3
Mare apărător te-a aflat întru pri​mej​dii lumea, purtătorule de chi​nuri, pe tine cel ce ai biruit pe păgâni. Deci, precum mândria lui Lie ai surpat și la luptă îndrăzneț ai făcut pe Nestor, așa Sfinte Dimitrie, pe Hristos Dumnezeu roagă-L să ne dăruiască no​uă mare milă!
Troparul cutremurului - glasul 8

Cel ce cauţi spre pământ şi-l faci pe el de se cutremură, izbăveşte-ne pe noi de groaza cea înfricoşătoare a cutremurului, Hristoase Dumnezeul nostru şi trimite-ne nouă milele Tale cele bogate! Pentru rugăciunile Născătoarei de Dumnezeu, Unule, Iubitorule de oameni!
Slavă Tatălui şi Fiului şi Sfântului Duh!
Condacul Sfântului Mare Mucenic Dimitrie – glasul 2
Însăşi podobia 
Cu curgerile sângiurilor tale, Dimitrie, Biserica Dumnezeu a roșit-o, Cel ce ți-a dat ție tărie nebiruită; și păzește cetatea ta nevătămată, că tu ești întărirea ei.
Şi acum şi pururea şi în vecii vecilor. Amin!
Condacul cutremurului - glasul 6
Podobie: Plinind rânduiala...

Mântuiește-ne, Doamne, pe noi toți de cutremurul cel greu și de rănile cele nesuferite, pentru păcatele noastre! Miluiește, Doamne, pe poporul pe care l-ai câștigat cu scump Sângele Tău, Stăpâne; şi cetatea Ta să nu o dai pierzării prin cutremurul cel înfricoșător, că alt Dumnezeu afară de Tine nu știm! Și strigă celor ce-Ți cântă Ție: Eu sunt cu voi și nimeni împotriva voastră! (…lung)

PREOTUL: Domnului să ne rugăm!

STRANA: Doamne, miluieşte!

PREOTUL: Că sfânt eşti Dumnezeul nostru şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin! Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!
Și acum şi pururea şi în vecii vecilor. Amin!

Sfinte fără de moarte, miluieşte-ne pe noi!

Sfinte Dumnezeule, Sfinte tare, Sfinte fără de moarte, miluieşte-ne pe noi!
Apostolul

PREOTUL: Să luăm aminte! Pace tuturor!


CÂNTĂREȚUL: Şi duhului tău! După care, cu faţa la Altar, citește Prochimenul Apostolului.

PREOTUL: Înţelepciune!


CÂNTĂREȚUL: Din Epistola a II-a către Timotei şi din Epistola către Evrei a Sfântului Apostol Pavel, citire.


PREOTUL: Să luăm aminte!


CÂNTĂREȚUL, cu faţa la Altar, citeşte Apostolul:

1. al Sfântului Mare Mucenic Dimitrie - II Timotei, 2: 1-10:

Fiule Timotei, întăreşte-te în harul care e în Hristos Iisus, şi cele ce ai auzit de la mine, cu mulţi martori de faţă, acestea le încredinţează la oameni credincioşi, care vor fi destoinici să înveţe şi pe alţii. Suferă împreună cu mine, ca un bun ostaş al lui Hristos Iisus. Niciun ostaş nu se încurcă cu treburile vieţii, ca să fie pe plac celui care l-a adus la oaste. Iar când se luptă cineva, la jocuri, nu ia cununa, dacă nu s-a luptat după legile jocului. Cuvine-se ca plugarul ce se osteneşte să mănânce el mai întâi din roade. Înţelege cele ce-ţi grăiesc, pentru că Domnul îţi va da pricepere în toate. Adu-ţi aminte de Iisus Hristos, Care a înviat din morţi, din neamul lui David, după Evanghelia mea, pentru care sufăr până şi lanţuri ca un făcător de rele, dar cuvântul lui Dumnezeu nu se leagă. De aceea, toate le rabd, pentru cei aleşi, ca şi ei să aibă parte de mântuirea care este întru Hristos Iisus şi de slava veşnică.

2. al cutremurului – Evrei 12: 11-13, 25-27:

Fraţilor, orice mustrare, la început, nu pare că e de bucurie, ci de întristare, dar mai pe urmă dă celor încercaţi cu ea roada paşnică a dreptăţii. Pentru aceea, „îndreptaţi mâinile cele ostenite şi genunchii cei slăbănogiţi. Faceţi cărări drepte pentru picioarele voastre“, aşa încât cine este şchiop să nu se abată, ci mai vârtos să se vindece. Luaţi seama să nu vă lepădaţi de Cel care vorbeşte. Căci dacă aceia n-au scăpat de pedeapsă, nevoind să asculte pe cel ce le grăia pe pământ, cu atât mai mult noi, îndepărtându-ne de Cel ce ne grăieşte din ceruri - al Cărui glas, odinioară, a zguduit pământul, iar acum, vorbind a făgăduit: „Încă o dată voi clătina nu numai pământul, ci şi cerul“. Iar prin aceea că zice: „încă o dată“, arată schimbarea celor clătinate, ca a unor lucruri făcute, ca să rămână cele neclintite.

PREOTUL: Pace ţie, cititorule!


CÂNTĂREȚUL: Şi duhului tău! Aliluia! Aliluia! Aliluia!

Citirea Sfintei Evanghelii

PREOTUL: Înţelepciune! Drepţi! Să ascultăm Sfânta Evanghelie! Pace tuturor!


STRANA: Şi duhului tău!

PREOTUL: Din Sfânta Evanghelie de la Ioan şi de la Matei, citire.


STRANA: Slavă Ţie, Doamne, slavă Ţie!

PREOTUL: Să luăm aminte! Apoi, dintre Sfintele Uşi citeşte Sfânta Evanghelie:
1. a Sfântului Mare Mucenic Dimitrie, Ioan,15, 17-27; 16, 1-2:

Zis-a Domnul către ucenicii Săi: Aceasta vă poruncesc: Să vă iubiți unul pe altul. Dacă vă urăște pe voi lumea, să știți că M-a urât pe Mine mai înainte de voi. Dacă ați fi din lume, lumea ar iubi ce este al său; dar, pentru că nu sunteți din lume, ci Eu v-am ales pe voi din lume, de aceea lumea vă urăște. Aduceți-vă aminte de cuvântul pe care vi l-am spus: Nu este sluga mai mare decât stăpânul său. Dacă M-au prigonit pe Mine, și pe voi vă vor prigoni; dacă au păzit cuvântul Meu, și pe al vostru îl vor păzi. Iar toate acestea le vor face vouă din pricina numelui Meu, fiindcă ei nu cunosc pe Cel Care M-a trimis. Dacă n-aș fi venit și nu le-aș fi vorbit, păcat nu ar avea; dar acum n-au cuvânt de dezvinovățire pentru păcatul lor. Cel ce Mă urăște pe Mine urăște și pe Tatăl Meu. Dacă nu aș fi făcut între ei lucruri pe care nimeni altul nu le-a făcut, păcat nu ar avea; dar acum M-au și văzut și M-au urât, și pe Mine, și pe Tatăl Meu. Dar aceasta s-a făcut ca să se împlinească cuvântul cel scris în Legea lor: „M-au urât pe nedrept“. Iar când va veni Mângâietorul, pe Care Eu Îl voi trimite vouă de la Tatăl, Duhul Adevărului, Care de la Tatăl purcede, Acela va mărturisi despre Mine. Și voi mărturisiți, pentru că de la început sunteți cu Mine. Acestea vi le-am spus ca să nu vă poticniți în credința voastră. Vă vor scoate pe voi din sinagogi; dar vine ceasul când oricine vă va ucide pe voi va crede că aduce slujire lui Dumnezeu.

2. a cutremurului, Matei, 8, 23-27:
În vremea aceea, intrând Iisus în corabie, ucenicii Lui L-au urmat. Și, iată, furtună cumplită s-a ridicat pe mare, încât corabia se acoperea de valuri; iar El dormea. Și, venind ucenicii la El, L-au deșteptat, zicând: Doamne, mântuiește-ne, că pierim! Iisus le-a zis: De ce vă este frică, puțin credincioșilor? S-a ridicat atunci, a certat vânturile și marea și s-a făcut liniște deplină. Iar oamenii s-au mirat, zicând: Cine este Acesta, că și vânturile și marea ascultă de El?


STRANA: Slavă Ţie, Doamne, slavă Ţie!

Ectenia întreită (a cererii stăruitoare)

PREOTUL: Să zicem toţi, din tot sufletul şi din tot cugetul nostru să zicem!


STRANA: Doamne, miluieşte!

PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!


STRANA: Doamne, miluieşte!

PREOTUL: Miluieşte-ne pe noi, Dumnezeule, după mare mila Ta,  rugămu-ne Ţie, auzi-ne şi ne miluieşte!


STRANA răspunde după fiecare cerere: Doamne, miluiește! (de trei ori)

PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea şi mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai-marii orașelor și ai satelor și pentru iubitoarea de Hristos oaste, pentru sănătatea şi mântuirea lor.


Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.


Încă ne rugăm pentru fericiţii şi pururea pomeniţii ctitori ai acestei sfinte biserici (mănăstiri) şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi (închinători), ctitori şi binefăcători ai acestui sfânt locaş.


(Aici se pot pune cereri pentru diferite trebuinţe, care sunt tipărite la sfârşitul Liturghierului)

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.


STRANA: Doamne, miluieşte! (de trei ori)

PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!
Ectenia pentru cei adormiţi

PREOTUL: Miluieşte-ne pe noi, Dumnezeule, după mare mila Ta, rugămu-ne Ţie, auzi-ne şi ne miluieşte!

STRANA: Doamne, miluieşte! (funebru, de trei ori)

PREOTUL: Încă ne rugăm pentru odihna sufletelor adormiţilor robilor lui Dumnezeu († Numele), şi pentru ca să li se ierte lor toată greşeala cea de voie şi cea fără de voie!

STRANA: Doamne, miluieşte! (funebru, de trei ori)

PREOTUL: Ca Domnul Dumnezeu să aşeze sufletele lor unde drepţii se odihnesc. Mila lui Dumnezeu, împărăţia cerului şi iertarea păcatelor lor, de la Hristos, Împăratul cel fără de moarte şi Dumnezeul nostru, să cerem!

STRANA: Dă, Doamne!


PREOTUL: Domnului să ne rugăm!

STRANA: Doamne, miluieşte! (funebru)

PREOTUL: Dumnezeul duhurilor şi a tot trupul, Care ai călcat moartea şi pe diavol l-ai surpat şi ai dăruit viaţă lumii Tale, Însuţi Doamne, odihneşte sufletele adormiţilor robilor Tăi († Numele), în loc luminat, în loc cu verdeaţă, în loc de odihnă, de unde au fugit toată durerea, întristarea şi suspinul! Şi orice greşeală au săvârşit ei cu cuvântul, cu lucrul, sau cu gândul, ca un Dumnezeu bun şi iubitor de oameni, iartă-le lor! Că nu este om, care să fie viu şi să nu greşească; numai Tu singur eşti fără de păcat; dreptatea Ta este dreptate în veac şi cuvântul Tău este adevărul.


Că Tu eşti învierea şi viaţa şi odihna adormiţilor robilor Tăi († Numele), Hristoase, Dumnezeul nostru, şi Ţie slavă înălţăm, împreună şi Celui fără de început al Tău Părinte şi Preasfântului şi bunului şi de viaţă făcătorului Tău Duh, acum şi pururea şi în vecii vecilor!

STRANA: Amin!

PREOTUL: Întru fericită adormire, veşnică odihnă dă, Doamne, sufletelor adormiţilor robilor Tăi, care s-au pomenit, şi le fă lor veşnică pomenire!

STRANA: Veşnică pomenire, veşnică pomenire, veşnica lor pomenire!
Ectenia pentru cei chemaţi (Catehumeni)

PREOTUL: Rugaţi-vă, cei chemaţi, Domnului!

STRANA răspunde după fiecare cerere: Doamne, miluieşte!

PREOTUL: Cei credincioşi, pentru cei chemaţi să ne rugăm, ca Domnul să-i miluiască pe dânşii!

Să-i înveţe pe dânşii cuvântul adevărului!


Să le descopere lor Evanghelia dreptăţii!


Să-i unească pe dânşii cu Sfânta Sa sobornicescă şi apostolească Biserică!

Mântuieşte, miluieşte, apără şi-i păzeşte pe dânşii, Dumnezeule, cu harul Tău!


STRANA: Doamne, miluieşte!

PREOTUL: Cei chemaţi, capetele voastre Domnului să le plecaţi!


STRANA: Ţie, Doamne!


PREOTUL: Ca şi aceştia împreună cu noi să slăvească preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!


PREOTUL: Câți sunteți chemați, ieșiți! Cei chemați, ieșiți! Câți sunteți chemați, ieșiți! Ca nimeni din cei chemați să nu rămână. Câți suntem credincioși, iară și iară, cu pace Domnului să ne rugăm!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!


PREOTUL: Înţelepciune! Că Ție se cuvine toată slava, cinstea și închinăciunea, Tatălui și Fiului și Sfântului Duh, acum și pururea și în vecii vecilor!


STRANA: Amin!


PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Înțelepciune! Ca sub stăpânirea Ta totdeauna fiind păziţi, Ţie slavă să înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Şi cântă: Cântarea heruvimică

Noi, care pe Heruvimi cu taină închipuim, și făcătoarei de viaţă Treimi întreit-sfântă cântare aducem; toată grija cea lumească, acum, să o lepădăm!...

Altă variantă
Noi, care pe Heruvimi,

cu taină închipuim, cu taină închipuim,

şi Făcătoarei de viață,

de viață Treimi, de viață Treimi,

cântarea cea întreit sfântă,

sfântă cântare-Ți aducem, sfântă cântare-Ți aducem.

Toată grija cea lumească,

de la noi s-o lepădăm, de la noi s-o lepădăm!

Toată grija cea lumească,

de la noi s-o lepădăm, de la noi s-o lepădăm!...

Vohodul mare (Ieşirea cu Cinstitele Daruri)

PREOTUL: Pe Preasfinţitul Părintele nostru (Numele), episcopul (denumirea eparhiei), să-l pomenească Domnul Dumnezeu întru Împărăţia Sa!


STRANA răspunde după fiecare cerere: Amin!

PREOTUL: Pe binecredinciosul popor român de pretutindeni, pe conducătorii țării noastre, pe mai marii orașelor și ai satelor şi pe iubitoarea de Hristos oaste, să-i pomenească Domnul Dumnezeu întru Împărăţia Sa!

Pe fraţii noştri preoţi, ieromonahi, ierodiaconi, diaconi, monahi şi monahii şi pe tot clerul bisericesc și cinul monahal, să-i pomenească Domnul Dumnezeu întru Împărăţia Sa!

Pe adormiţii întru fericire patriarhi ai Bisericii Ortodoxe Române: Miron, Nicodim, Justinian, Iustin şi Teoctist, să-i pomenească Domnul Dumnezeu întru Împărăţia Sa!

Pe fericiţii şi pururea pomeniţii ctitori ai acestui sfânt locaş şi pe alţi ctitori, miluitori şi binefăcători, să-i pomenească Domnul Dumnezeu întru împărăţia Sa!

Pe fericiții întru adormire eroi, ostaşi și luptători români, din toate timpurile și din toate locurile,  care s-au jertfit pe câmpurile de luptă, în lagăre și în închisori pentru apărarea patriei şi a credinței ortodoxe strămoșești, pentru întregirea neamului, pentru libertatea și demnitatea poporului român, să-i pomenească Domnul Dumnezeu întru Împărăţia Sa!

Pe cei ce au adus aceste Cinstite Daruri şi pe cei pentru care s-au adus, vii şi adormiți în Domnul, să-i pomenască Domnul Dumnezeu întru Împărăţia Sa!  


Pe toţi cei adormiţi din neamurile noastre, strămoşi, moşi, părinţi, fraţi, surori, fii şi fiice, soți și soții şi pe toţi cei dintr-o rudenie cu noi, pe fiecare după numele său, să-i pomenească Domnul Dumnezeu întru Împărăţia Sa!


Şi pe voi, pe toţi, dreptslăvitorilor creştini, să vă pomenească Domnul Dumnezeu întru Împărăţia Sa, totdeauna, acum şi pururea şi în vecii vecilor!


STRANA: Amin! Şi cântă partea a doua a Heruvicului:
...Ca pe Împăratul tuturor să-L primim, pe Cel în chip nevăzut înconjurat de cetele îngereşti. Aliluia! Aliluia! Aliluia!

O variantă corală

...Ca pe Împăratul tuturor să-L primim, pe Împăratul, Împăratul tuturor să-L primim, pe Cel nevăzut înconjurat de cetele îngereşti. Aliluia! Aliluia! Aliluia!

Ectenia punerii înainte

PREOTUL: Să plinim rugăciunea noastră Domnului!


STRANA răspunde după fiecare cerere: Doamne, miluieşte! 


PREOTUL: Pentru Cinstitele Daruri ce sunt puse înainte, Domnului să ne rugăm!


Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră într-însa, Domnului să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!


Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

Ectenia cererilor

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!


PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre, în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Pe Preasfânta, curata, preabinecuvântata, slăvita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!

PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!

PREOTUL: Cu îndurările Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin!

PREOTUL: Pace tuturor!


STRANA: Şi duhului tău!

PREOTUL: Să ne iubim unii pe alţii, ca într-un gând să mărturisim!


STRANA: Pe Tatăl, pe Fiul şi pe Sfântul Duh, Treimea cea de o fiinţă şi nedespărţită.

PREOTUL: Uşile, uşile! Cu înţelepciune, să luăm aminte!

CÂNTĂREŢUL (şi toţi cei prezenţi) rosteşte:

Simbolul credinţei

Cred întru unul Dumnezeu, Tatăl atotţiitorul, Făcătorul cerului şi al pământului, al tuturor celor văzute şi nevăzute.


Şi întru unul Domn Iisus Hristos, Fiul lui Dumnezeu, Unul-Născut, Care din Tatăl S-a născut, mai înainte de toţi vecii: Lumină din Lumină, Dumnezeu adevărat din Dumnezeu adevărat, născut, nu făcut, Cel de o fiinţă cu Tatăl, prin Care toate s-au făcut;


Care pentru noi, oamenii şi pentru a noastră mântuire, S-a pogorât din ceruri şi S-a întrupat de la Duhul Sfânt şi din Fecioara Maria şi S-a făcut om;


Şi S-a răstignit pentru noi în zilele lui Ponţiu Pilat şi a pătimit şi S-a îngropat;


Şi a înviat a treia zi, după Scripturi;


Şi S-a înălţat la ceruri şi şade de-a dreapta Tatălui;


Şi iarăşi va să vină cu slavă, să judece viii şi morţii, a Cărui Împărăţie nu va avea sfârşit.


Şi întru Duhul Sfânt, Domnul de viaţă Făcătorul, Care din Tatăl purcede, Cel ce, împreună cu Tatăl şi cu Fiul, este închinat şi slăvit, Care a grăit prin proroci.


Întru una, sfântă, sobornicească şi apostolească Biserică;


Mărturisesc un botez spre iertarea păcatelor;


Aştept învierea morţilor;


Şi viaţa veacului ce va să fie. Amin!

Răspunsurile mari

PREOTUL: Să stăm bine! Să stăm cu frică! Să luăm aminte! Sfânta Jertfă în pace a o aduce.


STRANA: Mila păcii, jertfa laudei.

PREOTUL: Harul Domnului nostru Iisus Hristos şi dragostea lui Dumnezeu Tatăl şi împărtăşirea Sfântului Duh să fie cu voi cu toţi!


STRANA: Şi cu duhul tău!

PREOTUL: Sus să avem inimile!


STRANA: Avem către Domnul!

PREOTUL: Să mulţumim Domnului!


STRANA: Cu vrednicie şi cu dreptate este a ne închina Tatălui şi Fiului şi Sfântului Duh, Treimea Cea de o fiinţă şi nedespărţită.

PREOTUL: Cântarea de biruinţă, cântând, strigând, glas înălţând şi grăind:


STRANA: Sfânt, Sfânt, Sfânt e Domnul Savaot! Plin este cerul, şi pământul, de slava Ta. Osana întru cei de sus! Bine este cuvântat Cel ce vine întru numele Domnului! Osana întru cei de sus!

PREOTUL: Luaţi, mâncaţi, acesta este Trupul Meu, care se frânge pentru voi spre iertarea păcatelor!


STRANA: Amin! (lung)

PREOTUL: Beţi dintru acesta toţi, acesta este Sângele Meu, al Legii celei noi, Care pentru voi şi pentru mulţi se varsă spre iertarea păcatelor!


STRANA: Amin! (lung)

PREOTUL: Ale Tale dintru ale Tale, Ţie Îţi aducem de toate şi pentru toate.


STRANA: Pe Tine Te lăudăm, pe Tine bine Te cuvântăm, Ţie Îţi mulţumim, Doamne, şi ne rugăm Ţie, Dumnezeul nostru.


PREOTUL: Mai ales pentru Preasfânta, curata, prea binecuvântata, slăvita Stăpâna noastră, de Dumnezeu Născătoarea şi pururea Fecioara Maria.

STRANA cântă: Axionul – glasul 1

Cuvine-se cu adevărat să te fericim, Născătoare de Dumnezeu, cea pururea fericită şi preanevinovată şi Maica Dumnezeului nostru. Ceea ce eşti mai cinstită decât Heruvimii şi mai slăvită fără de asemănare decât Serafimii, care fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim! (...lung)
Ectenia mică şi rugăciunea „Tatăl nostru...“
PREOTUL: Întâi pomeneşte, Doamne, pe Preasfinţitul Părintele nostru (Numele), episcopul (denumirea eparhiei), pe care îl dăruieşte sfintelor Tale biserici în pace, întreg, cinstit, sănătos, îndelungat în zile, drept învăţând cuvântul adevărului Tău!


STRANA: Pe toţi şi pe toate!


PREOTUL: Şi ne dă nouă, cu o gură şi o inimă, a slăvi şi a cânta preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!

PREOTUL: Şi să fie milele marelui Dumnezeu şi Mântuitorului nostru Iisus Hristos cu voi cu toţi!


STRANA: Şi cu duhul tău!

PREOTUL: Pe toţi Sfinţii pomenindu-i, iară şi iară, cu pace, Domnului să ne rugăm!


STRANA răspunde după fiecare cerere: Doamne, miluieşte!

PREOTUL: Pentru Cinstitele Daruri ce s-au adus şi s-au sfinţit, Domnului să ne rugăm!

Ca Iubitorul de oameni, Dumnezeul nostru, Cel ce le-a primit pe ele în sfântul, cel mai presus de ceruri şi duhovicescul Său jertfelnic întru miros de bună mireasmă duhovnicească, să ne trimită nouă dumnezeiescul har şi darul Sfântului Duh, să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!

PREOTUL: Înger de pace, credincios îndreptător (călăuzitor), păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Unitatea credinţei şi împărtăşirea Sfântului Duh cerând, pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Şi ne învredniceşte pe noi, Stăpâne, cu îndrăznire, fără de osândă, să cutezăm a Te chema pe Tine, Dumnezeu-Tatăl Cel ceresc, şi a zice:


STRANA: Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!


PREOTUL: Că a Ta este Împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor.


STRANA: Amin!


PREOTUL: Pace tuturor!


STRANA: Şi duhului tău!

PREOTUL: Capetele noastre, Domnului să le plecăm!


STRANA: Ţie, Doamne!

PREOTUL: Cu harul şi cu îndurările şi cu iubirea de oameni ale Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin! (...mai lung)

PREOTUL: Să luăm aminte! Sfintele, sfinţilor!


STRANA: Unul Sfânt, unul Domn, Iisus Hristos, întru slava lui Dumnezeu-Tatăl. Amin!
Şi cântă: Chinonicul
Întru pomenire veşnică va fi dreptul; de auzul rău nu se va teme. Aliluia! Aliluia! Aliluia! (Psalmul 111, 6)
şi, dacă se obişnuieşte, se cântă una, sau două pricesne, la alegere.
PREOTUL: Cu frică de Dumnezeu, cu credinţă şi cu dragoste să vă apropiaţi!

STRANA: Bine este cuvântat Cel ce vine întru numele Domnului; Dumnezeu e Domnul şi s-a arătat nouă. (Psalmul 117, 26-27)

PREOTUL rostește rugăciunea: Cred, Doamne, şi mărturisesc că Tu eşti cu adevărat Hristos, Fiul lui Dumnezeu Cel viu, Care ai venit în lume să mântuieşti pe cei păcătoşi, dintre care cel dintâi sunt eu.


De asemenea, cred că acesta este însuşi Preacuratul Tău Trup şi acesta este însuşi Scumpul Tău Sânge. Deci, mă rog Ţie: Miluieşte-mă şi-mi iartă păcatele mele cele de voie şi cele fără de voie, cele săvârșite cu cuvântul, cu fapta sau cu gândul, cele cu ştiinţă şi cu neştiinţă! Şi mă învredniceşte, fără de osândă, să mă împărtăşesc cu Preacuratele Tale Taine, spre iertarea păcatelor şi spre viaţa de veci, amin!

Cinei Tale celei de taină astăzi, Fiul lui Dumnezeu, părtaş mă primeşte, că nu voi spune vrăjmaşilor Tăi Taina Ta, nici sărutare Îţi voi da ca Iuda, ci, ca tâlharul, mărturisindu-mă, strig Ţie: Pomeneşte-mă, Doamne, întru Împărăţia Ta!

Nu spre judecată sau spre osândă să-mi fie mie împărtăşirea cu Sfintele Tale Taine, Doamne, ci spre tămăduirea sufletului şi a trupului, amin!

Se împărtăşeşte robul lui Dumnezeu (Numele) cu Cinstitul Trup şi Sfântul Sânge al Domnului şi Dumnezeului şi Mântuitorului nostru Iisus Hristos, spre iertarea păcatelor și spre viaţa de veci, amin! 


În acest timp STRANA cântă: Trupul lui Hristos primiţi şi din izvorul cel fără de moarte gustaţi! Aliluia! Aliluia! Aliluia!
PREOTUL: Mântuieşte, Dumnezeule, poporul Tău şi binecuvintează moştenirea Ta! (Psalmul 27, 12)

STRANA: Am văzut Lumina cea adevărată, am primit Duhul cel ceresc; am aflat credinţa cea adevărată, nedespărţitei Treimi închinându-ne, că Aceasta ne-a mântuit pe noi.


PREOTUL: Totdeauna, acum şi pururea şi în vecii vecilor! 


STRANA: Amin! Să se umple gurile noastre de lauda Ta, Doamne, ca să lăudăm slava Ta, că ne-ai învrednicit pe noi a ne împărtăşi cu Sfintele, cele fără de moarte, preacinstitele şi de viaţă făcătoarele Tale Taine. Întăreşte-ne pe noi întru sfinţenia Ta! Toată ziua să ne învăţăm dreptatea Ta! Aliluia! Aliluia! Aliluia!

PREOTUL: Drepţi! Primind dumnezeieştile, sfintele, preacuratele, nemuritoarele, cereştile şi de viaţă făcătoarele, înfricoşătoarele lui Hristos Taine, cu vrednicie să mulţumim Domnului!

STRANA: Doamne, miluieşte!

PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat cerând, pe noi înşine şi unii pe alţii şi toată viaţa noastră lui Hristos Dumnezeu, să o dăm!

STRANA: Ţie, Doamne!

PREOTUL: Că Tu eşti sfinţirea noastră şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!

PREOTUL: Cu pace să ieşim!

STRANA: Întru numele Domnului!

PREOTUL: Domnului să ne rugăm!

STRANA: Doamne, miluieşte!
Rugăciunea amvonului

PREOTUL: Cel ce binecuvintezi pe cei ce Te binecuvintează, Doamne, şi sfinţeşti pe cei ce nădăjduiesc întru Tine, mântuieşte poporul Tău şi binecuvintează moştenirea Ta!

Plinătatea Bisericii Tale o păzeşte! Sfinţeşte-i pe cei ce iubesc frumusețea casei Tale!

Tu, pe aceştia îi răsplătește, preamărindu-i cu dumnezeiasca Ta putere şi nu ne părăsi pe noi, cei ce nădăjduim întru Tine!

Pace lumii Tale dăruieşte, Bisericilor Tale, preoţilor, conducătorilor țării noastre și întregului Tău popor!

Că toată darea cea bună, şi tot darul desăvârşit, de sus este, pogorându-se de la Tine, Părintele luminilor, şi Ţie slavă şi mulţumire şi închinăciune înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin! Fie numele Domnului binecuvântat, de acum și până în veac! (de trei ori)
PREOTUL: Domnului să ne rugăm!
STRANA: Doamne, miluieşte!

PREOTUL: Binecuvântarea Domnului să fie peste voi, cu al Său har şi cu a Sa iubire de oameni, totdeauna, acum şi pururea şi în vecii vecilor!

STRANA: Amin!

PREOTUL: Slavă Ţie, Hristoase Dumnezeule, nădejdea noastră, slavă Ţie!

STRANA: Slavă Tatălui şi Fiului şi Sfântului Duh. Şi acum şi pururea şi în vecii vecilor, amin. Doamne, miluieşte! (de trei ori) Părinte, binecuvintează!

PREOTUL: Hristos, Adevăratul Dumnezeul nostru, pentru rugăciunile Preacuratei Maicii Sale, ale Sfinților, slăviților și întrutot lăudaților Apostoli, cu folosinţele cinstitelor, cereştilor, netrupeştilor Puteri, pentru rugăciunile Sfântului (Numele Sfântului al cărui hram îl poartă biserica), ocrotitorul nostru, ale celui între Sfinţi Părintelui nostru Ioan Gură de Aur, arhiepiscopul Constantinopolului, a cărui Dumnezeiască Liturghie am săvârșit, ale Sfântului Mare Mucenic Dimitrie, Izvorâtorul de Mir şi ale celor împreună cu dânsul a căror pomenire o săvârşim, ale Sfinţilor şi Drepţilor dumnezeieşti Părinţi Ioachim şi Ana şi pentru ale tuturor Sfinţilor, să ne miluiască şi să ne mântuiască pe noi, ca un bun şi de oameni iubitor!

STRANA: Amin!

PREOTUL: Pentru rugăciunile Sfinţilor Părinţilor noştri, Doamne, Iisuse Hristoase, Dumnezeul nostru, miluieşte-ne pe noi!

STRANA: Amin! (lung)

PREOTUL rosteşte cuvântul de învăţătură.

